Elektroniese ingenieurswese behels die beheer en verwerking van elektrisiteit, as inligting in elektroniese vorm, of tydens die beheer en opwekking van meganiese, magnetiese of ander vorms van energie. Die studie van die oordrag van elektriese krag of drywing val gewoonlik onder elektriese ingenieurswese, te wete die studie van swaarder strome, hoogspanning, elektriese motors, transformators, opwekkers, en transmissielyne. Elektroniese ingenieurswese het te doen met die verwerking van elektriese seine deur digitale of analoog metodes, en die aanwending daarvan in beheer- of metingsbane. Dit sluit in: telekommunikasie en seinverwerking akoestiek (klankstelsels) elektronika (mikro-elektronika, halfgeleiers, analoog-elektronika, digitale elektronika) elektroniese stroombaanteorie (insluitende filters) mikrobeheerders en mikroverwerkers beheerstelsels kunsmatige intelligensie Hierdie artikel is ’n saadjie. Voel vry om Wikipedia te help deur dit uit te brei.


Olivia Thirlby (gebore 6 Oktober 1986) is 'n Amerikaanse aktrise. Sy is bekend vir haar rolle in die rolprente Juno (2007), The Wackness (2008), No Strings Attached (2011), en Dredd (2012). 2006: United 93 2007: Juno 2007: The Secret 2008: The Wackness 2008: Uncertainty 2009: What Goes Up 2009: The Answer Man 2011: No Strings Attached 2011: The Darkest Hour 2012: Dredd 2012: Being Flynn 2012: Nobody Walks 2014: Red Knot 2014: 5 to 7 2014: Just Before I Go 2015: The Stanford Prison Experiment 2015: Welcome to Happiness 2016: Between Us 2017: Damascus Cover 2018: White Orchid 2019: You Above All Shadow Girl 2011: Good Vibes 2015: DeTour Olivia Thirlby in die Internet-rolprentdatabasis Olivia Thirlby op Twitter


Die rooivlerkpatrys (Scleroptila levaillantii) is 'n algemene standvoël en kom in die Oos-Kaap en Drakensberg voor. Die voël is 33 – 38 cm groot en weeg 360 - 550 gram. Hulle leef in grasveld en landerye. In Engels staan die voël bekend as die red-winged francolin. Rooivlerkpatrys in KwaZulu-Natal Skets van 'n volwasse rooivlerkpatrys, 1838 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Julius Streicher (12 Februarie 1885 - 16 Oktober 1946) was 'n lid van die Nasionaal-Sosialistiese Duitse Arbeidersparty (Nazi's). Hy was die stigter en uitgewer van die antisemitiese koerant Der Stürmer, wat 'n sentrale element van die Nazi-propagandamasjien geword het. Sy uitgewersfirma het ook drie antisemitiese boeke vir kinders uitgereik, waaronder die Derpilpilz uit 1938 (in Engels vertaal as The Toadstool of The Poisonous Mushroom), een van die mees verspreide stukke propaganda, wat gewaarsku het oor die veronderstelde gevare wat Jode inhou met die metafoor van 'n aantreklike dog dodelike sampioen. Die uitgewersfirma was finansieel baie suksesvol en het Streicher tot 'n multimiljoenêr gemaak. Aan die einde van die oorlog is Streicher in die Neurenberg-verhore skuldig bevind aan misdade teen die mensdom en tereggestel. Wikimedia Commons het meer media in die kategorie Julius Streicher. Hierdie artikel is ’n saadjie. Voel vry om Wikipedia te help deur dit uit te brei.


Théodore-Claude-Henri Hersart de La Villemarqué (7 Julie 1815 - 8 Desember 1895) is een van die bekendste digters van die Bretagne (Frankryk). In 1839 verskyn sy bundel Barzaz Breiz, 'n versameling van tradisionele Bretonse volksliedere, wat tot dusver slegs deel van die mondelinge oorlewering is. Tydens die Romantiese beweging van die 19de eeu wek die versameling, wat met die leuse "Koning Artus is nie dood nie!" begin, groot belangstelling vir die Bretonse kultuur. Danksy die sukses in Frankryk word die bundel ook in ander Europese vertaal. Hersart de la Villemarqué is 1895 in sy geboortestad Quimperlé oorlede, waar 'n museum sy erfenis bewaar.


Die Grens tussen Suid-Afrika en Mosambiek van 496 kilometer (308 myl) word in twee segmente verdeel, slegs onderbreek deur die koninkryk Eswatini. Die noordelike segment, wat 410 kilometer (255 myl) lank is, strek noord-suid langs die Lebomboberge vanaf Zimbabwe tot by Eswatini. Die suidelike segment, wat 81 kilometer (50 myl) lank is, loop oos-wes deur Maputoland van Eswatini tot aan die Indiese Oseaan. Hier is 'n lys van grensposte tussen Suid-Afrika en Mosambiek. Central Intelligence Agency (2 April 2018). "South Africa" (in Engels). The World Factbook. Geargiveer vanaf die oorspronklike op 11 Mei 2020. Besoek op 14 April 2018. (en) Mozambique–South Africa Boundary (Report). International Boundary Study No. 133. United States Department of State. 16 April 1973. Archived from the original on 3 Mei 2012. https://web.archive.org/web/20120503142021/http://www.law.fsu.edu/library/collection/LimitsinSeas/IBS133.pdf. Besoek op 27 April 2013.  (af) Die Suid-Afrikaanse Gids – feite en wenke. 2009. Isabel Uys. ISBN 978-1-86919-324-9 (en) "South African Ports of Entry". Departement van Binnelandse Sake. Geargiveer vanaf die oorspronklike op 28 Augustus 2015.


Die wildekat (Felis silvestris) is ’n spesie in die familie van katagtiges waarvan subspesies in Europa, Afrika en Wes- en Sentraal-Asië aangetref word. Aangesien hulle volop voorkom, word hulle sedert 2002 op die IUBN-rooilys as "laer risiko" aangedui. Die Afrika-wildekat of vaalboskat is die voorvader van alle huiskatte. Die woestynkat (Felis margarita) is die naaste verwant aan die wildekat. Die natuurlike verspreidingsgebied van die wildekat strek van Skotland en Wes-Europa tot in Sentraal-Asië en wes van Indië. Hulle kom ook in Afrika voor, behalwe in die sentrale reënwoudgordel. Die voorkoms van verskeie plaaslike variëteite en die beskrywing van verskeie subspesies binne die groot verspreidingsgebied het vir ’n lang tyd tot verwarring gelei. Van 2007 af word vyf subspesies erken: Die Europese wildekat (Felis silvestris silvestris) kom voor in Brittanje, Europa en dele van Suidwes-Asië en word veral aan sy ruie stert uitgeken wat in ’n breë, stomp punt eindig. Die pels is dik en die streeppatroon meestal opvallend. Die Afrika-wildekat of "vaalboskat" (Felis silvestris lybica) kom in Afrika, die Arabiese Skiereiland en aangrensende dele van Suidwes-Asië voor.


Die Kolonisasie van Ulster (Engels: Plantation of Ulster, Iers: Plandáil Uladh; Ulster-Skots: Plantin o Ulstèr) was die georganiseerde Skotse en Engelse volksplanting in Ulster, een van die vier historiese provinsies van Ierland. Privaat kolonisasie deur welvarende landeienaars het al in 1606 begin, terwyl die amptelike volksplanting, wat deur die Parlement van Skotland beheer is, sy aanvang twee jaar later geneem het. So was daar twee kolonisasieprojekte: 'n nie-amptelike, byna uitsluitlik Skotse kolonisasie of volksplanting in die graafskappe Antrim en Down (waarby Skotse setlaars hulle ook in Monaghan gevestig het), en 'n amptelike volksplanting in die ander ses graafskappe van Ulster. Alle grond, wat in besit van Ierse hoofde van die Uí Néill- (O'Neill-) en Uí Domhnaill- (O'Donnell-)dinastieë was, is saam met dié van hul ondersteuners onteien om daarop Skotse setlaars te vestig. Altesaam 'n halfmiljoen akkers of 2 000 km² se grond in die graafskappe Tyrconnell (Donegal), Tyrone, Fermanagh. Cavan, Coleraine en Armagh is gekonfiskeer. Die grootste deel van die graafskappe Antrim en Down is privaat gekoloniseer.


Thich Nhat Hanh (gebore Nguyễn Xuân Bảo) (11 Oktober 1926, Huế (Unie van Indo-China) – 22 Januarie 2022, Huế (Viëtnam) was 'n Viëtnamese Boeddhistiese monnik, vredesaktivis, digter en skrywer en het 'n groot deel van sy lewe in Frankryk gewoon. Thích kom van “Thích Ca” of “Thích Già” en beteken “behoort tot die Sakya-stam.” Sy volgelinge het hom Thay genoem (Thây is Viëtnamees vir onderwyser). Hy word erken as die hoofinspirasie vir "betrokke Boeddhisme". Thich Nhat Hanh het sy ouerhuis in 1942 op die ouderdom van sestien verlaat om 'n Zen-monnik te word. Na 'n verblyf in 'n klooster het hy in 'n verlate tempel in Saigon ingetrek. Tussen 1960 en 1963 studeer hy vergelykende kultuur aan die Princeton-universiteit in die Verenigde State. Hy het die SYSS (School for Youth Social Service) gestig, wat dorpenaars wat onder meer onder die Viëtnamoorlog gely het, gehelp het om gebombardeerde dorpies te herbou. Ten spyte van erge politieke opposisie het hy die Boeddhistiese Van Hanh Universiteit in Viëtnam in 1964 gestig.


Emily Carey (gebore 30 April 2003) is 'n Engelse aktrise. Sy is bekend vir haar rolle in die rolprente Wonder Woman (2017), Anastasia (2018), Tomb Raider (2018), en Where Is Anne Frank. 2017: Wonder Woman 2018: Anastasia 2018: Tomb Raider Where Is Anne Frank 2012: VIP People Emily Carey in die Internet-rolprentdatabasis


Kommunikasie is die produksie, uitwisseling en betekenisgewing van boodskappe tussen mense. Dit vind plaas binne 'n konteks van informasionele, relasionele en situasionele faktore wat ten doel het om mekaar te beïnvloed. Kommunikasie kan plaasvind met behulp van tekens en andere uitdrukkingsvorme. As daar met behulp van beelde gekommunikeer word, noem ons dit visualisasie; dink aan diagramme en kaarte. Die ontwikkeling van kommunikasiemiddele is van groot belang vir die geskiedenis van die mensdom. Aanvanklik het die mens naas gebare en gesigsuitdrukkings net oor die gesproke taal beskik. Oor die ontstaan van taal is daar maar min bekend, en die gebrek aan gegewens het tot ongegronde gevolgtrekkings gelei. Voor die koms van skrif het mense deur middel van die gesproke woord en gebare met mekaar gekommunikeer. Inligting is deur middel van die verteltradisie van geslag tot geslag oorgedra. In groot dele van die wêreld was daar lank rondreisende vertellers wat egter geleidelik deur nuwe kommunikasiemiddele verdring is. Die ontstaan van skrif het dit moontlik gemaak om inligting vas te lê. Eers van daardie stadium af is dit moontlik om met 'n mate van sekerheid iets oor die geskiedenis van kommunikasie te sê, omdat die mondelinge oordrag van inligting baie onbetroubaar was en nie deur latere geslagte gekontroleer kon word nie.


Die Aralmeer (Kasaks: Арал теңізі, Aral tenjizi; Oesbekies: Orol dengizi; Russies: Аральскοе море) was ’n meer tussen Kazachstan in die noorde en Oezbekistan in die suide. ’n Rowwe vertaling van die naam is "See van Eilande" – dit verwys na meer as 1 534 eilande wat vroeër daar voorgekom het; in Oud-Turks beteken aral "eiland" of "struik". Dit was voorheen een van die grootste vier mere in die wêreld met ’n oppervlakte van 68 000 km². In die 1960's het dit geleidelik begin krimp omdat die riviere wat dit gevoed het, deur die Sowjetunie weggelei is vir besproeiingsprojekte. Teen 2007 het dit tot 10% van sy oorspronklike grootte gekrimp en in vier mere verdeel: die Noord-Aralmeer, die oostelike en westelike komme van die eens veel groter Suid-Aralmeer en een kleiner meer tussen die Noord- en Suid-Aralmeer. Teen 2009 het die suidoostelike meer verdwyn en die suidwestelike meer gekrimp tot ’n smal strook. Die meer is taamlik vlak, die grootste deel is dit nie dieper as tussen 10 en 20 m nie.


Die Sprinter is 'n voertuig wat gebou word deur Daimler AG in Düsseldorf, Duitsland as 'n wa, onderstel/kajuit, minibus en bakkie. In die verlede is die Sprinter ook verkoop onder die Mercedes, Dodge, Freightliner en Volkswagen naamplate. In die Verenigde State van Amerika word dit gemonteer uit volledige boustelle deur Freightliner. Hulle word nou hoofsaaklik bemark deur Mercedes-Benz. Hernaamde Sprinters is ook tot 207 deur Volkswagen Commercial Vehicles as die Volkswagen LT en die Volkswagen Crafter verkoop. Hierdie artikel is ’n saadjie. Voel vry om Wikipedia te help deur dit uit te brei.


Donald Henry Rumsfeld (9 Julie 1932 - 30 Junie 2021) was 'n Amerikaanse politikus en sakeman. Rumsfeld was van 1975 tot 1977 die 13de minister van verdediging onder president Gerald Ford en as die 21ste minister van verdediging van 2001 tot 2006 onder president George W. Bush. Hy is beide die jongste en oudste persoon wat as minister van verdediging in die Verenigde State gedien het. Daarbenewens was Rumsfeld 'n vier-termyn Amerikaanse kongreslid vir Illinois (1962-1969), direkteur van die Office of Economic Opportunity (1969-1970), raadgewer van die president (1970-1973), Amerika se permanente verteenwoordiger by NAVO (1973) -1974) en stafhoof van die Withuis (1974-1975). Rumsfeld is in Illinois gebore en studeer aan die Universiteit van Princeton waar hy in 1954 met 'n graad in politieke wetenskap gradueer. Nadat hy drie jaar in die vloot diens gedoen het, het hy hom vir die Kongres in Illinios se 13de kongresdistrik beywer en in 1962 op 30-jarige ouderdom gewen. Hy was 'n toonaangewende mede-inisieerder van die Wet op die Vryheid van Inligting.


Kyle Dunnigan (* 1971) is 'n Amerikaanse akteur en skrywer. Hy is bekend vir sy rolle in die rolprent Trainwreck (2015) en in die televisiereekse Reno 911! (2003) en Inside Amy Schumer (2013). 2015: Trainwreck 1998: The Jim Breuer Show 2002: Cedric the Entertainer Presents 2003: Reno 911! 2008: Howie Do It 2013: Inside Amy Schumer 2017: I Love You, America 2007: Comedy Colosseum 2016: Shit Kids 2017: Giving Up Kyle Dunnigan in die Internet-rolprentdatabasis


Play media Brielle (uitspraak (hulp·inligting)) is 'n stad en munisipaliteit in Nederland. Dit is in die provinsie Zuid-Holland op die eiland Voorne geleë. Die munisipaliteit het 'n oppervlak van 31,32 km² waarvan 3,71 km² wateroppervlak is. Naas die stad Brielle self bevat die munisipaliteit ook die dorpe Vierpolders en Zwartewaal. Die stad self het 12.160 inwoners. Die munisipaliteit is deel van die Stadsregio Rotterdam en die Metropoolregio Rotterdam-Den Haag Die stad is aan 'n stuk van die Maas geleë wat afgesluit is en nou die Brielse Meer vorm. Die meer het hom ontwikkel tot 'n belangrike gebied vir ontspanning in die stedelike gebied rondom Rotterdam. Die Brielse Maas het langs die Brielse Gat in die Noordsee uitgemond en dit het tot 1700 die stad Rotterdam verbind met die Noordsee. Hierna het dit toegeslik en het die suideliker Goereese Gat dié rol oorgeneem. Later is noordeliker die Nieuwe Waterweg gegrawe wat nou die kern van Rotterdam se hawe vorm. Brielle, wat ook as Den Briel bekend is, vorm in die middeleeue die vyfde stad van die graafskap Holland. Dit het in die 17de eeu 'n vestingstad geword en sy vesting het baie goed bewaar gebly.


Die term buiteliggaamlike ervaring, ook bekend as astrale projeksie, word gebruik om 'n paranormale verskynsel te beskryf waar mense 'n sensasie ervaar dat hul siel hul stoflike liggaam tydelik verlaat. Volgens mense wat beweer dat hulle buiteliggaamlike ervarings gehad het, kan mens dan bewus onder eie wil en beheer na verskillende aardse en astrale dimensies "reis". Die proses gaan gepaard met verskillende fisieke en astrale gevoelens soos dat die persoon 'n gesuig hoor, of 'n knal soos 'n pistoolskoot, 'n tintelende "los" gevoel in die stoflike liggaam en erotiese prikkelinge van 'n mens se chakra's. Die Amerikaner Robert Monroe het sy eie ervaringe hiermee beskryf, en het met sy boeke die verskynsel vir die eerste keer onder 'n groot leserspubliek bekend gemaak. Hy het die term "buiteliggaamlike ervaring" gebruik om die proses te distansieer van die meer spirituele "astrale projeksie". In ander lande soos Nederland het Sten Oomen ook boeke oor "buiteliggaamlike ervaring" geskryf.


Maria I (Engels: Mary I; 18 Februarie 1516 – 17 November 1558) was van 19 Julie 1553 tot met haar dood koningin van Engeland en van Ierland. Sy was die vierde gekroonde monarg van die Huis van Tudor en haar bewind word gekenmerk deur die feit dat sy Katolisisme in Engeland herstel het nadat sy haar Protestantse halfbroer, Eduard VI, opgevolg het. In die proses het sy byna 300 godsdienstige andersdenkendes op ’n brandstapel tereggestel. Dit het haar die bynaam "Bloedige Maria" besorg. Haar halfsuster en opvolger, Elizabeth I, het die proses weer omgekeer. Maria was die enigste kind van Hendrik VIII en sy eerste vrou, Catharina van Aragon, wat haar babajare oorleef het. Haar ma het baie miskrame gehad en het voor Maria se geboorte ’n doodgebore dogter en drie seuns gehad wat nie lank geleef het nie. Hendrik was baie trots op sy dogter en het dikwels met haar gespog. Toe Maria nege jaar oud was, het sy baie voorregte by haar pa gekry wat gewoonlik net die Prins van Wallis beskore was. Hy het haar selfs die Prinses van Wallis genoem.


Die Indiese Nasionale Kalender (ook die Saka-kalender genoem) is die amptelike kalender van die staat van Indië. Hierdie kalender word naas die Gregoriaanse kalender gebruik. Die Saka-kalender moet nie met die Hindoekalender verwar word nie. Die Saka-jaar het dus, net soos die Gregoriaanse kalender, 365 of 366 dae. Jare word getel vanaf die Gregoriaanse jaar 78. In die jaar verslaan koning Gautamiputra Satakarni van die Satavahana ryk sy teenstaanders, wat gesien word as 'n belangrike gebeurtenis in die Indiese geskiedenis. Deur die getal "78" by die Saka-jaar te voeg, kom mens dus by die Gregoriaanse jaartal uit. Wat merkwaardig is, is dat die maande van die Indiese kalender nagenoeg saamval (somtyds één dag verskil) met die periodes van die sterrebeelde van die sogenaamde Westerse astrologie. Die Saka-kalender is in 1957 ingevoer. Gregoriaanse kalender Hindoekalender Calendars and their History (by L.E. Doggett) Geargiveer 1 April 2004 op Wayback Machine Indian Calendars (by Leow Choon Lian, pdf, 1.22mb) Positional astronomy in Indië


Lugo is 'n dorp en comune in die noorde van Italië, in die Provinsie Ravenna. In 2014 was die dorp se bevolking ongeveer 32 500. Hierdie artikel is ’n saadjie. Voel vry om Wikipedia te help deur dit uit te brei.


Wordle is 'n aanlyn webblaaierspeletjie wat geskep is deur Josh Wardle, 'n programmeerder van Brooklyn. Die woordspel kom grootliks ooreen met die speletjie Lingo en is soortgelyk aan Mastermind; spelers het ses pogings om 'n (Engelse) woord van 'n bekende aantal letters te raai. Elke keer as 'n woord ingevoer word, kan die speler wenke uit die kleure van die letters lees wat inligting blootlê oor die woord wat geraai moet word. Letters wat op die regte plek is in die woord wat geraai word, is groen gekleur, letters wat in die woord voorkom, maar nie op die regte plek is nie, is geel. Letters wat nie in die woord verskyn nie, is grys. Die doel is om die woord in so min moontlike pogings reg te raai, soveel moontlik inligting te onttrek deur strategiese keuses te maak. Elke 24 uur is 'n nuwe woord beskikbaar om te raai. Die speletjie het sedert sy ontstaan vinnig in gewildheid gegroei. Dit is deels omdat Wordle dit maklik gemaak het om die vordering van jou eie speletjie-uitkoms met ander te deel.


Moet nie met salpetersuur (HNO3) verwar word nie Nitroësuur (word soms salpeterigsuur genoem, molekulêre formule HNO2) is 'n swak en monoprotiese suur wat slegs in oplossing, in die gasfase en in die vorm van nitrietsoute (NO−2) bekend is. Nitroësuur word gebruik om diasoniumsoute van uit amiene te maak. Die resulterende diasoniumsoute is reagense in aso-koppelingsreaksies om aso-kleurstowwe te vorm. In die gasfase rangskik die vier atome wat 'n molekule nitroësuur vorm hulself op 'n plat vlak. Binne daardie vlak het hulle twee moontlike konformasies. Die planêre nitroësuurmolekule kan beide 'n sin- en 'n anti-vorm aanneem. Die anti-vorm oorheers by kamertemperatuur, en infrarooispektroskopie-metings dui aan dat dit meer stabiel is met ongeveer 2,3 kJ/mol. Nitroësuur word gewoonlik voorberei deur versuring van waterige oplossings van natriumnitriet met 'n minerale suur. Die versuring word gewoonlik by ystemperature uitgevoer. Omdat nitroësuur onstabiel is en vinning ontbind word dit gewoonlik in situ verbruik, dws soos dit voorberei word.


'n Klein onderneming is 'n onderneming wat onafhanklik besit en beheer word deur die eienaar wat die onderneming bestuur en wat net 'n paar mense in diens het. Sterk entrepreneursinvloed is teenwoordig weens die tekort aan andere moontlike invloede wat normaalweg in groter ondernemings teenwoordig sou wees, en gevolglik het die eienaar ook baie meer beheer oor die onderneming en die rigting wat dit inslaan. In teenstelling met algemene denke kan maatskappye ook as klein ondernemings geklassifiseer word. Hierdie artikel is ’n saadjie. Voel vry om Wikipedia te help deur dit uit te brei.


Minsk (Belarussies: Мінск, uitgespreek [mʲinsk]; Russies: Минск, uitgespreek [mʲinsk]; Pools: Mińsk) is die hoofstad en grootste stad van Belarus met 'n bevolking van 1 995 000 soos op 1 Januarie 2018. Minsk was al in 1067 bekend as Mennesk. Sedert 1101 was dit die hoofstad van 'n onafhanklike vorstedom, wat in 1129 'n onderdeel word van Kiëf. Aan die begin van die 14de eeu word die stad 'n onderdeel van Litaue en in die 16de eeu word Minsk 'n belangrike handelstad. Vanaf 1796 word Minsk die hoofstad van Wit-Rusland (nou Belarus), deel van die Russiese Ryk sedert die Tweede Poolse Verdeling in 1793. In 1812 word die stad deur die troepe van Napoleon Bonaparte verwoes. Minsk word 'n belangrike stad in die twintigste eeu. In 1914-1915 was Minsk die setel van die Russiese opperbevel. In die jare 10, 20 en 30 groei die bevolking van die stad relatief sterk. Van 1919 tot 1920 was die stad beset deur Pole. In 1941 word Minsk tydens die Slag van Białystok-Minsk, 'n onderdeel van Operasie Barbarossa, sowat 95% verwoes.


Cocteau Twins is 'n Skotse musiekgroep wat vanaf 1981 tot 1997 musiek gemaak het. Die groep is deur Will Heggie (baskitaarspeler) en Robin Guthrie (* 1962, kitaarspeler) opgerig. Hulle het Elizabeth Fraser (* 1963) as sangeres gekies omdat sy so apart in die plaaslike diskoteek in Grangemouth (Skotland) gedans het. Die groep het hulself na 'n minder bekende nommer van Simple Minds vernoem. Die uit drie persone bestaande groep is spoedig deur Ivo Watts opgepik, wat die eerste album, Garlands, op sy 4AD-plateëtiket uitgebring het. In 1984 het Simon Raymonde (* 1962) Will Heggie op baskitaar vervang. Die klank van die groep het van die donkere wave-klank van die eerste plate (vergelykbaar met The Cure) na 'n gevarieerder klank verander, soos die album Treasure getuig. Die belangrikste herkenningspunte bly die innoverende sang van sangeres Fraser en die galmende kitaar van Guthrie. Eind jare tagtig het die klank van Cocteau Twins steeds sterieler geword, soos op Heaven or Las Vegas waargeneem kan word. Die groep het begin jare negentig van plateëtiket verander; 4AD is vir Fontana Records verwissel.


Die Laeveldpatrys (Scleroptila shelleyi) is 'n algemene standvoël en kom in die Oos-Kaap, KwaZulu-Natal, Mpumalanga, Limpopo, suid Mosambiek en noord Zimbabwe voor. Die voël is 30 – 36 cm groot en weeg 380 - 590 gram. Hulle leef in savanne en oop boomveld. In Engels staan die voël bekend as Shelley's Francolin. Laeveldpatrys in die Ithala Wildreservaat. Subspesie S. s. uluensis, geïllustreer deur Keulemans, 1893. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Mariner 4 (saam met Mariner 3 bekend as Mariner–Mars 1964) was die Amerikaanse Mariner-program se vierde ruimtetuig wat ontwerp is vir planetêre verkenning met 'n verbyvliegmodus. Die ruimtetuig was spesiaal ontwerp om wetenskaplike nabywaarnemings van Mars te doen en die waarnemings na die Aarde terug te stuur. Die ruimtetuig is op 28 November 1964 gelanseer. Mariner 4 het die eerste suksesvolle verbyvlug van die planeet Mars op 14 Julie 1965 voltooi en die eerste nabyfoto's van Mars se oppervlakte na die Aarde gestuur. Dit het dus die eerste foto's van 'n ander planeet in die diep ruimte geneem en suksesvol na die aarde gestuur. Die foto's, wat van 'n klein bandopnemer oor 'n lang periode teruggespeel is, het getoon dat die oppervlakte van Mars vol kraters is en dat die wêreld daar oënskynlik dood is. Wetenskaplikes se mening oor lewe op Mars het hierna verander. Daar was aanvanklik beplan dat die Mariner 4-tuig ongeveer agt maande sou oorleef nadat dit Mars bereik het, maar aan die einde was dit drie jaar lank in 'n sonwentelbaan, met langtermynstudies van die sonwindomgewing terwyl dit gekoördineerde opnames saam met sy susterskip, Mariner 5, gemaak het.


Apt is 'n dorp in die Franse département Vaucluse (région Provence-Alpes-Côte d'Azur) met 11 405 inwoners (2009). Apt lê tussen die Plato van Vaucluse en die Luberon-bergreeks, in die hartland van die Luberon. Die dorp het sy eeue-oue Provensaalse karakter bewaar en bekoor met nou straatjies, ou fonteine en statige herehuise. Apt het sy naam aan 'n geologiese periode van die Laer Kryttydperk verleen, die sogenaamde Aptium. Apt was in die Romeinse tydperk 'n welvarende kolonie, Apta Julia, wat in 150 v.C. gestig is, en 'n stasie langs die Via Domitia, die ou Romeinse pad tussen Milaan en Arles. Die Sint-Anna-katedraal is 'n voortreflike voorbeeld van die Provensaalse kerkboukuns tussen die 12de en 14de eeu. Apt staan bekend as die "wêreldhoofstad van gekonfyte vrugte". Die dorp beskik oor talle vrugteplantasies en wingerde, wat deel uitmaak van die wynboustreek Côtes du Vendoux. Apt dien daarnaas as die ekonomiese en marksentrum van die yl bevolkte Luberon-streek in Sentraal-Provence.


Sint Nestor die Kroniekskrywer (omstreeks 1056 – omstreeks 1114, in Kiëf, moderne Oekraïne) was die beroemde skrywer van die Primêre Kronieke, die oudste Oos-Slawiese kronieke, asook Die Lewe van Theodosius van die Grotte en Die Lewe van die Geseënde Passiedraers Boris en Gleb. Nestor het in 1073 ’n monnik van die Kiëfse Klooster van die Grotte geword. Die enigste ander besonderheid van sy lewe wat redelik seker is, is dat hy en twee ander monnike opdrag gekry het om die relieke van sint Theodosius van Kiëf te vind, ’n sending wat hy suksesvol voltooi het. Daar word ook gespekuleer dat hy die regerende prins, Swjatopolk II, ondersteun het en dat die pro-Skandinawiese heilige die Griekse invloed op Kiëf verpes het. Nestor se kronieke begin met die Sondvloed, soos die meeste van die Christelike kronieke van dié tyd. Dit lyk of die skrywer vertroud was met die Bisantynse historici se werke. Hy het waarskynlik ook ander Slawiese kronieke gebruik wat intussen verlore gegaan het. Sy styl is by tye so poëties dat hy miskien ook ander bilini wat nou verlore is, ingevoeg het.


Sint Antonius (Grieks: Ἀντώνιος, Antonios; Latyn: Antonius; omstreeks 251-356 n.C.) was ’n Christelike monnik van Egipte wat ná sy dood tot heilige verklaar is. Hy word van ander heiliges met dieselfde naam onderskei deur die name Antonius die Grote, Antonius van Egipte, Antonius die Ab, Antonius van die Woestyn en Antonius van Thebe. Vir sy belangrikheid onder die Woestynvaders en die Christelike kloosterwese is hy ook bekend as die Vader van Alle Monnike. Sy feesdag is op 17 Januarie in die Grieks-Ortodokse en die Rooms-Katolieke Kerk en op Tobi 22 op die Egiptiese kalender wat die Kopties-Ortodokse Kerk gebruik. Sy biografie deur Atanasius van Alexandrië het gehelp om die idee van die Christelike kloosterwese te versprei, veral in Wes-Europa danksy die vertalings daarvan in Latyn. Hy word dikwels verkeerdelik beskou as die eerste Christelike monnik, maar soos sy biografie en ander geskrifte dit duidelik stel, was daar voor hom ander askete. Antonius het egter eerste in die wildernis gaan woon (omstreeks 270 n.C.) – ’n feit wat blykbaar tot sy bekendheid bygedra het.


Chula Vista (uitgespreek /ˌtʃuːlə ˈvɪstə/) is 'n stad in die suide van die Amerikaanse deelstaat van Kalifornië, tussen die stad van San Diego en Meksiko. Die stad het 'n bevolking van sowat 210 000 in 2005 gehad. In 2000 het die stad 'n bevolking van 173 556 gehad: 55,18% wit, 4,62% swart of Afro-Amerikaans, 0,78% Amerikaanse inboorlinge, 10,98% Asiaties, 0,58% Pasifiese eilanders, 22,13% van ander rasse en 5,85% van twee of meer rasse. Spaans-Amerikaners of Latyns-Amerikaners van enige ras het 49,59% van die bevolking uitgemaak. Hierdie artikel is ’n saadjie. Voel vry om Wikipedia te help deur dit uit te brei.


In sy buitelandse betrekking plaas Botswana ‘n premie op die ekonomiese en politieke integrasie in Suider-Afrika. Botswana poog om die Suider-Afrikaanse Ontwikkelingsgemeenskap (SAOG) 'n werkende instrument vir ekonomiese ontwikkeling te maak, en dit het pogings aangewakker om die streek selfpolisiëerend te maak ten opsigte van voorkomende diplomasie, konflikoplossing en goeie bestuur. Die SAOG-hoofkantoor is in Gaborone, Botswana se hoofstad geleë. Die land het Suid-Afrika na-apartheid verwelkom as 'n vennoot in hierdie pogings. Botswana sluit aan by die Afrika-konsensus oor die meeste belangrike internasionale aangeleenthede en is lid van internasionale organisasies, soos die Verenigde Nasies en die Afrika-unie. Botswana is ook 'n lid van die Internasionale Strafhof met 'n bilaterale immuniteitsooreenkoms vir beskerming van die VSA-weermag (soos onder artikel 98 gedek). Botswana het 'n klein aantal diplomatieke missies in die buiteland. "Bilateral Relations: B". Botswana: Ministry of Foreign Affairs & International Cooperation. Geargiveer vanaf die oorspronklike op 22 Desember 2016. Besoek op 13 Julie 2019. http://www.mvep.hr/en/foreign-politics/bilateral-relations/date-of-recognition-and-establishment-of-diplomatic-relations/%7C[dooie skakel] Bilateral relations Date of Recognition and Establishment of Diplomatic Relations.


Josh Wiggins (gebore 2 November 1998) is 'n Amerikaanse akteur. Hy is bekend vir sy rolle in die rolprente Hellion (2014), Max (2015), Mean Dreams (2016), en Walking Out (2017). 2014: Hellion 2015: Max 2016: Mean Dreams 2016: Lost in the Sun 2017: Walking Out 2018: Giant Little Ones Josh Wiggins in die Internet-rolprentdatabasis


Spoed is 'n aanduiding van hoe vinnig beweging plaasvind, dit wil sê hoe ver 'n voorwerp in 'n bepaalde tyd beweeg. Die spoedmeter van 'n motor meet byvoorbeeld hoe vinnig dit ry. Spoed is dus die tempo waarteen afstand afgelê word. Die woord tempo impliseer dat iets per tydseenheid, dit wil sê per uur of per sekonde, geskied. Die spoedmeter gee egter geen aanduiding van die rigting waarin die beweging plaasvind nie. Spoed is dus 'n skalaar, en dit kan bereken word uit die verwantskap S p o e d = A f s t a n d   a f g e l e T y d   v e r l o o p {\displaystyle Spoed={\frac {Afstand\ afgele}{Tyd\ verloop}}} . In die alledaagse lewe word spoed gemeet in kilometer per uur (km·h-1, km/h of kpu), byvoorbeeld die spoed van motors, vliegtuie en bote. Seespoed word aangedui in knope: 1 knoop is (benaderd) ≈ 1,85 km·h-1 of 0,514 m·s-1. In die wetenskap word spoed egter in die SI-eenheid aangegee, naamlik meter per sekonde (m·s-1).


Aristotelis "Telly" Savalas (Grieks: Αριστοτέλης "Τέλλυ" Σαβάλας; 21 Januarie 1922 – 22 Januarie 1994) was ’n Amerikaanse akteur wie se loopbaan oor vier dekades van televisie gestrek het. Hy was bekend vir sy diep rasperstem en kaal kop. Hy het ook een liedjie, "If?", in 1975 in Brittanje uitgereik. Savalas was die seun van Grieks-Amerikaanse ouers en het eers op skool begin Engels leer. Sy loopbaan het as regisseur van spesiale nuusgebeure by die TV-netwerk ABC begin. Sy eerste rol was in 1958 in ’n episode van die TV-dramareeks Armstrong Circle Theatre. Hy was in 1959 en 1960 in nog twee episodes te sien. Tussen 1959 en 1967 het hy meer as 50 gasverskynings in reekse soos Naked City, Empire, The Eleventh Hour, The Untouchables en The Man from U.N.C.L.E. gehad. In 1980 was hy in die TV-fliek Alcatraz: The Whole Shocking Story. Terwyl hy in die reeks The Witness was, het die akteur Burt Lancaster hom "ontdek". Savalas het saam met Lancaster in vier rolprente gespeel, waarvan die eerste die misdaaddrama The Young Savages (1961) was.


Aken (Duits Aachen, afgelei van Oud-Germaans Ahha „water“, Latyns Aquae Grani of Granni, later Aquisgranum, Frans Aix-la-Chapelle, Nederlands Aken, Luxemburgs Oochen, Öcher Platduits: Oche) is 'n selfregerende stad in die Duitse deelstaat Noordryn-Wesfale. Sedert 1890 is dit die mees westelike Duitse stad met meer as 100 000 inwoners. Aken het vandag 'n bevolking van naastenby 260 000. Die stad se geskiedenis dateer terug tot in die Jong-Steentydperk. Aken staan bekend vir sy ryk kulturele en boukundige erfenis en belangrike gebeurtenisse soos die toekenning van die Karlspreis. "it.nrw - Amtliche Bevölkerungszahlen". Geargiveer vanaf die oorspronklike op 28 September 2011. Besoek op 17 Augustus 2010.


Die 24ste FIFA Sokker-Wêreldbekertoernooi (Engels: FIFA World Cup) sal in Junie en Julie 2030 aangebied word. FIFA sal in November 2022, net voor die FIFA Sokker-Wêreldbekertoernooi in 2022 in Katar, aankondig watter land(e) die toernooi gaan organiseer. Nes die FIFA Sokker-Wêreldbekertoernooi in 2026 sal dit deur 48 nasionale sokkerspanne uitgespook word, insluitend dié van die gasheerland(e). Dit sal presies 100 jaar ná die eerste FIFA Sokker-Wêreldbekertoernooi in 1930 in Montevideo, Uruguay, gehou word. Kandidate vir gasheer is 'n gemeenskaplike bod deur Uruguay, Argentinië, Paraguay en Chili. Ander moontlike kandidate sluit in Colombia, Engeland, asook 'n gemeenskaplike bod deur Australië en Nieu-Seeland. Volgens FIFA se beleid mag net al om die drie toernooie in dieselfde kontinentale organisasie gehou word, dus is lande van AFC en CONCACAF onverkiesbaar vir 2030, omdat die toernooi van 2022 aan Katar en die toernooi van 2026 aan Kanada, Meksiko en die Verenigde State toegewys is.


Pali (Pāli) is ’n Indo-Ariese taal van die Indiese subkontinent. Dit word wyd bestudeer omdat dit die taal van ’n groot deel van die vroegste bestaande Boeddhistiese letterkunde is, soos vervat in die Pali-kanon, en dit is ook die heilige taal van Theravada-Boeddhisme. Dit word net as liturgiese taal gebruik. (en) Nagrajji (2003) "Pali language and the Buddhist Canonical Literature". Agama and Tripitaka, vol. 2: Language and Literature. (en) "Ethnologue: Languages of the World, Seventeenth edition, Pali". Ethnologue. Geargiveer vanaf die oorspronklike op 14 April 2020. Besoek op 21 Augustus 2020. Hierdie artikel is vertaal uit die Engelse Wikipedia


Aramees (Arāmāyā, Siries: ܐܪܡܝܐ) is 'n Semitiese taalgroep in die Afro-Asiatiese taalfamilie. Saam met die Kanaänitiese tale (waaronder ook Hebreeus) maak Aramees deel uit van die Noordwes-Semitiese tale en is dit verwant aan Arabies, een van die Sentraal-Semitiese tale. Die Nabatees-Aramese skrif word as 'n moontlike historiese voorloper en bron van die Arabiese alfabet beskou. Aramees het 'n geskiedenis wat oor 3 000 jaar strek. Dit was die administratiewe taal van antieke ryke en 'n godsdienstige taal. Dit is ook die taal waarin groot dele van die Bybelse boeke Daniël en Esra geskryf is, en die hooftaal van die Joodse Talmoed. Aramees was daarnaas die moedertaal van Jesus van Nasaret. Moderne Aramees is steeds die moedertaal van talle verspreide gemeenskappe, veral Assiriërs, maar word tans as 'n bedreigde taal beskou. Tydens die 12de eeu v.C. het groot getalle Arameërs hulle in die gebied van die huidige Sirië, Irak en Oos-Turkye begin vestig. Namate Aramees belangriker geword het, het dit die omgangstaal in die Mediterreense kusgebiede van die Levant geword en ook na die geweste oos van die Tigrisrivier uitgebrei.


Die Missouririvier (Engels: Missouri River), wat in suidwestelike rigting deur die westelike Verenigde State vloei, is die langste rivier in dié land en is een van die takriviere van die Mississippirivier met 'n lengte van 3 767 kilometer van sy oorsprong in Brower's Spring in Montana tot by sy monding in die Mississippirivier naby St. Louis. Die rivier maak deel uit van die Jefferson-Missouri-Mississippi-rivierstelsel, die grootste in Noord-Amerika en een van die grootstes ter wêreld - met 'n totale lengte van 6 300 kilometer (3 900 myl) is dit die vierde langste ter wêreld, en volgens sy afloop van 2 445 m³/s (86 340 ft³/s) die tiende grootste ter wêreld. Die rivier loop deur die sentrale VS-deelstate Montana, Noord-Dakota, Suid-Dakota, Nebraska, Iowa, Kansas en Missouri. Die Missouririvier is genoem na die Missouri-Indiane. In die Voor-Kolumbiaanse tydperk was die rivier reeds 'n beduidende waterweg vir die plaaslike Eerste Nasies wat na die Missouri verwys het. Die Missouririvier speel steeds 'n beduidende rol in die Amerikaanse uitbreiding na dié geweste.


McKinley Belcher III (gebore 23 Maart 1984) is 'n Amerikaanse akteur. Hy is bekend vir sy rolle in die televisiereekse Louie (2010), Mercy Street (2016), en Ozark (2017). 2010: Louie 2016: Mercy Street 2017: Ozark 2018: The Passage Untitled Cristin Milioti/Nina Pedrad Project McKinley Belcher III in die Internet-rolprentdatabasis


Jody David Scheckter (gebore op 29 Januarie 1950) is 'n voormalige renjaer en die Formule Een wêreldkampioen van 1979. Hy is te Oos-Londen in Suid-Afrika gebore. Scheckter het vinnig opgang gemaak in Formule Een nadat hy na Brittanje toe verhuis het in 1970. Hy het sy debuut in Formule Een gemaak by Watkins Glen in 1972 in 'n McLaren en op 'n stadium die derde plek beklee voordat hy beheer verloor het en getol het om sodoende in die 9de plek te eindig. Hy het in die daaropvolgende jaar gewys dat hy 'n naam is om dop te hou deur die Formule 5000 kampioenskap te wen. Hy het ook 5 keer aan F1 wedrenne deelgeneem. In Frankryk het hy byna gewen na sy derde deelname aan 'n F1 wedren, maar ongelukkig het hy in 'n botsing met Emerson Fittipaldi betrokke geraak. In sy daaropvolgende wedren was die aggressiewe Scheckter in 'n groot ongeluk betrokke waarin byna 'n dosyn motors uit die wedren is, 'n insident wat kenmerkend was van sy vroeë loopbaan.


Aasif Mandvi (gebore 5 Maart 1966) is 'n Amerikaanse akteur, vervaardiger, en skrywer. Hy is bekend vir sy rol in die rolprent Million Dollar Arm (2014). 2001: Peroxide Passion 2001: American Chai 2001: The Mystic Masseur 2005: Sorry, Haters 2008: The Understudy 2009: Today's Special 2013: The Internship 2014: Million Dollar Arm 2016: Undecided: The Movie 2004: Tanner on Tanner 2008: Global Warming 2014: The Foursome 2015: The Brink 2015: Halal in the Family 2016: Celebs Have Issues 2018: Halal in the Family 2012: Today's Special: New York Indian 2018: The Mission Fatwa 2011: 3rd Annual Shorty Awards 2012: 4th Annual Shorty Awards 2013: Any Given Monday Aasif Mandvi in die Internet-rolprentdatabasis Aasif Mandvi op Twitter Aasif Mandvi op Facebook


Sviatoslav Teofilovich Richter (20 Maart 1915 by Zhytomyr, Oekraïne – 1 Augustus 1997 in Moskou) was 'n Sowjetse pianis van Russies-Duitse afkoms, wie algemeen beskou word as een van die grootste pianiste van die 20ste eeu. Hy is bekend vir die diepte van sy interpretasies, sy virtuose tegniek, en sy ontsagwekkende repertoire. In 1986 het Richter 'n toer van 6 maande deur Siberië onderneem met sy geliefde Yamahaklavier, en ongeveer 150 uitvoerings gegee. Partymaal het hy in klein dorpies opgetree wat nie eers 'n konsertsaal gehad het nie. Daar word gesê dat die lede van die gehoor, wat nog nooit klassieke musiek gehoor het nie, na een so 'n konsert in die middel van die saal bymekaargekom het en van kant tot kant begin swaai het ten einde die opvoerder te vier.


Hierdie artikel handel oor die etniese groep. Vir die taal, sien Belarussies. Die Belarusse of Wit-Russe (Wit-Russies: беларусы, bielarusy; Russies: белорусы) is 'n Oos-Slawiese volk van sowat 10,5 miljoen mense inheems aan Belarus (Wit-Rusland). Die meeste Belarusse is Oosters-Ortodokse of ongebonde. Belarusse vorm die titulêre nasie van Belarus, waar hulle 83,7% van dié land se bevolking vorm. Naas Belarusse leef nog sowat 785 000 Russe in Belarus. Wêreldwyd leef omtrent 10,5 miljoen Belarusse, waarvan sowat 8,2 miljoen in Belarus, 750 000 in die Verenigde State, 521 443 in Rusland en 275 763 in Oekraïne. Tydens die Russiese Ryk en die Sowjetunie het Belarusse in destydse deelgebiede soos Letland (68 174), Kasakstan (66 476), Litaue (41 100), Moldowa (20 000) en Estland (12 327) gevestig. Daarbenewens het Belarusse nog in lande soos Pole (47 000), Australië (20 000) en Kanada (15 565) gevestig.


Anna Pavlovna Pavlova (Russies: Анна Павловна Павлова, eintlik Анна Матвеевна Павлова Anna Matvejevna Pavlova) (1881 - 1931) was 'n Russiese meesterdanseres van klassieke ballet wat in die laat 19de en vroeë 20ste eeu as een van die hoofdansers van die Sint Petersburgse Mariinskiteater se Keiserlike Russiese Ballet en Sergei Diaghilev se Ballets Russes opgetree het. Anna Pavlova is aangewys as die wêreld se beste ballerina wat veral met haar eteriese solodans Die Sterwende Swaan in Tsjaikofsi se Swanemeer internasionale bekendheid verwerf het. Met haar eie balletgeselskap was sy die eerste ballerina wat 'n wêreldtoer begin het. In 1925 het sy in die ou Kaapstadse operahuis opgetree. In Parys, ná die Eerste Wêreldoorlog die toevlugsoord vir duisende vlugtelinge uit Rusland, is Anna Pavlova emosioneel geraak deur die lot van Russiese weeskinders wat dikwels 'n lewe op straat in die gesig gestaar het. Sy het geld, wat sy met dansoptredes verdien het, asook verdere fondse wat ingesamel is (soos donasies van die Camp Fire Girls of America wat haar tot erelid verklaar het), gebruik om 'n gebou in Saint-Cloud naby Parys aan te koop wat as weeshuis ingerig is.


Rugbyliga of Rugby League is 'n kontakspansport wat met 'n rugbybal gespeel word deur twee spanne van dertien spelers op 'n reghoekige grasveld. Rugby league is een van die twee vorme van rugbyvoetbal (Rugby Union oftewel rugby, soos dit algemeen in Suid-Afrika bekend staan, is die ander vorm) en word deur baie as een van die fisies strafste vorme van enige spansport beskou. Rugby league ontleen sy naam van die Rugby Football League wat in 1895 gestig is toe die Northern Rugby Football Union weggebreek het van die Engelse Rugby Football Union (RFU), hoofsaaklik oor argumente oor betalings aan spelers. Beide organisasies het die spel aanvanklik onder soortgelyke reëls gespeel totdat daar 'n skeuring van RFU-geaffilieerde klubs in Australië en Nieu-Seeland in 1907 en 1908 plaasgevind het en sogenaamde rugby football leagues daar gestig is. 'n Veranderde stel reëls is hierna bekend gestel en 'n nuwe vorm van rugbyvoetbal is gebore. Die Northern Football Union het sy naam na die Northern Rugby Football League verander in 1922 en later ook van die Northern in die naam ontslae geraak.


Die term Die Vlaamse Beweging dui meestal op die emansipasie van die Vlaamse volk. Soms egter word onder Vlaamse Beweging ook die Vlaamse Taalbeweging verstaan. Die Vlaamse Taalbeweging was egter 'n poging om Vlaams van Nederlands te skei. Die Afrikaanse Taalbeweging het die Vlaamse Taalbeweging as 'n voorbeeld beskou. Die Afrikaanse Taalbeweging het aanvaar dat Vlaandere ook 'n eie koers sou vaar op taalgebied en dat die Vlaminge ook suksesvol sou wees in die verwerwing van 'n eie inheemse kultuurtaal: Vlaams. Sedert die instelling van die Grote Raad in 1445 het die Lae Lande 'n eenheid gevorm. Maar gedurende 1648 vind die definitiewe politieke skeiding plaas tussen België en Nederland, nadat Nederland sy onafhanklikheid van Spanje verkry het. Die twee gebiede sou van mekaar geskei bly, tot en met die val van Napoleon in 1814, toe België en Nederland weer verenig kon word onder koning Willem I, as Het Verenigd Konkinkrijk der Nederlanden. As gevolg van die emigrasie van Vlaamse intellektuele na Nederland, het Vlaandere op intellektuele sowel as ekonomiese terreine, swak begin presteer. In 1715 neem Oostenryk die gesag oor in België. België het toe nog onder Spaanse gesag gestaan.


Puntland (Somalies: Buntlaand, Arabies: أرض البنط ), amptelik die Puntlandstaat van Somalië (Somalies: Dowlad Goboleedka Buntlaand ee Soomaaliya, Arabies: ولاية أرض البنط الصومالية Wilāyat Arḍ al-Bunṭ aṣ-Ṣūmāliyyah), is 'n selfregerende gebied in die noordooste van Somalië en is geleë aan die Horing van Afrika. Anders as die suidelike dele van Somalië, het Puntland 'n werkende regering, en 'n groot mate van wet en orde. Puntland is in 1998 outonoom verklaar en 'n owerheid is volgens die model van Somaliland gestig. Puntland maak aanspraak op die gebiede Sanaag, Sool en Togdheer. Garoowe is die hoofstad en Boosaaso is die grootste stad. Puntland het 'n oppervlakte van 212 510 km² en in 2009 'n bevolking van 3 900 000 gehad. Die naam van die gebied is afgelei van die land Poent wat in reisberigte uit antieke Egipte genoem word en wat êrens in die Horing van Afrika sou gewees het. Na die uitbreek van die Somaliese burgeroorlog in 1991, is 'n plaaslike grondwetlike konferensie in 1998 in Garoowe gehou oor 'n tydperk van drie maande.


Limnades (Grieks: Λειμενίδες) was in die Griekse mitologie ’n soort Naiade. Die Limnades het in varswatermere gewoon en hul ouers was rivier- of meergode. Hierdie artikel is merendeels vertaal vanaf die Engelse Wikipedia-artikel en:Limnades Hierdie artikel is ’n saadjie. Voel vry om Wikipedia te help deur dit uit te brei.


Hiperkorreksie is 'n taalverskynsel waarby die spreker 'n vermeende taalfout ten onregte "korrigeer". Sprekers wat hul bes doen om netjies te praat, gaan soms te ver as hulle 'n korrekte woord vir 'n dialekwoord aansien. Wanneer hulle die woord op dieselfde manier "verbeter" as wat hulle by 'n dialekwoord sou doen, is daar sprake van hiperkorreksie. Hierdie artikel is ’n saadjie. Voel vry om Wikipedia te help deur dit uit te brei.


Die dame (♕,♛) is die kragtigste stuk in skaak. Elke speler begin die spel met een dame wat in die middel van die eerste ry langs hulle konings geplaas word. Die wit dame begin op 'n wit blokkie en die swart dame op 'n swart blokkie. In algebraïese notasie begin die wit dame op die d1-blokkie en die swart dame op die d8-blokkie. In die spel sjatrandj, 'n voorganger van skaak, was die dame 'n betreklik swak stuk wat bekendgestaan het as 'n fers of vizier. Die stuk kon slegs een blokkie op 'n slag in 'n diagonale rigting skuif. Die moderne dame se skuifpatroon het in Europa in die 15de eeu ontwikkel en het 'n dramatiese effek op die spel gehad. Die stuk staan argaïes as die minister bekend. In Engels staan dit as die Queen (koningin) bekend en in Pools staan dit as die Hetman bekend – die naam van 'n belangrike historiese militêr-politiese figuur. In Russies het dit die Persiese naam ferz behou. Verskillende teorieë bestaan oor die ontwikkeling van die naam dame vir die skaakkoningin.


Ohm (Simbool:Ω) is die SI-eenheid waarmee die weerstand van 'n resistor in 'n stroombaan gemeet word. Die term "ohm" is afkomstig van die Duitse fisikus, Georg Simon Ohm (1789-1854). Elektrisiteit Ohm se wet Hierdie artikel is ’n saadjie. Voel vry om Wikipedia te help deur dit uit te brei.


.gq is die Internettopvlakdomein vir Ekwatoriaal-Guinee. Die amptelike registrateur van die domein blyk sedert November 2006 onaktief te wees. Daar is weinig gebruikte domein-uitbreidings. Lys van Internettopvlakdomeine ISO 3166-2:GQ IANA se whois-inligting vir .gp AfriDNS - Inligting oor Afrika se topvlakdomeine


RB Leipzig is 'n sokkerklub uit Leipzig in die deelstaat Sakse in Duitsland. Die klub is in Junie 2009 gestig deur die Red Bull-maatskappy, wat alreeds drie sokkerklubs besit: Red Bull Salzburg, New York Red Bulls en Red Bull Brasilië. Die naam verskil van die ander omdat die DFB-statute nie 'n borg se naam as deel van 'n klubnaam toelaat nie. Verder vereis die DFB ook dat 51% van 'n sokkerklub se aandele deur die ledevereniging gehou word en Red Bull mag dus net 49% van die aandele hou. RB Leipzig se mikpunt is om binne ag na tien jaar die Bundesliga te haal. Die klub het 'n Oberliga-lisensie bekom deur, ondanks besware deur Markranstädt-ondersteuners, 'n “vennootskap” met SSV Markranstädt te sluit. Ingevolge die ooreenkoms het RB Leipzig effektief die klub se sokkerspanne en stadion oorgeneem in die verskillende ligas waarin dit meeding. Vanaf 2010 sal die klub sy tuisveld verskuif na die Zentralstadion (met 'n kapasiteit van 44 345) in Leipzig, wat dan herdoop sal word na die Red Bull Arena.


Anatolië of Klein-Asië (Turks: Anadolu) is 'n gebied aan die westelike punt van Asië, wat twee derdes (87 persent) van die hedendaagse Turkye insluit. Die gebied strek oor 'n oppervlakte van 756 000 vierkante kilometer. Dit word in die weste deur die Egeïese See begrens, in die noordweste deur die See van Marmara en Thrakië, in die noorde aan die Swartsee, in die ooste aan Georgië, Armenië, Azerbeidjan en Iran, in die suidooste aan Irak en Sirië, en in die suide aan die Middellandse See. Die eiland Siprus lê suid daarvan. Anatolië was die tuiste van baie beskawings sedert die oudheid. Anatoliese tale Wikimedia Commons het meer media in die kategorie Anatolië. Hierdie artikel is ’n saadjie. Voel vry om Wikipedia te help deur dit uit te brei.


Die Verenigde State se nasionale rugbyspan (Engels: United States national rugby union team) is die nasionale rugbyspan van die Verenigde State en verteenwoordig dié land tydens internasionale wedstryde (toetswedstryde). Dié span dra die bynaam “die Arende” (the Eagles), afgelei van die Verenigde State se nasionale dier, die Amerikaanse seearend (Haliaeetus leucocephalus). Rugby word in die Verenigde State deur VSA Rugby (Engels: USA Rugby, USAR), wat in 1975 gestig is, geadministreer. Die Verenigde State word as die naasbeste rugbyspan in die Amerikas beskou (ná Argentinië) en deur Wêreldrugby as ’n vlak twee-span erken. Die Verenigde State se nasionale rugbyspan is tans (Augustus 2021) 16de op Wêreldrugby se wêreldranglys gelys. Een voormalige Amerikaanse rugbyspeler is in Wêreldrugby se Heldesaal opgeneem. Die Verenigde State het in 1912 hul internasionale rugbydebuut teen Australië gemaak. Tot rugby se terugkeer na die Olimpiese Spele tydens die Olimpiese Somerspele 2016 was die Verenigde State die titelhouers van die Olimpiese rugbykampioenskap, nadat hulle hul enigste teenstander tydens die Olimpiese Somerspele 1920 verslaan en tydens die Olimpiese Somerspele 1924 hul titel suksesvol verdedig het.


Deimos (Grieks: Δείμος; ook Mars II) is die kleiner en uiterste van die twee mane van die planeet Mars, die ander is Fobos. Dit is vernoem na Deimos, 'n seun van Ares (Mars) en Afrodite in die Griekse mitologie, wat "skrik" of "vrees" beteken. Dit is ook een van die kleiner mane in die sonnestelsel. Deimos is die eerste keer waargeneem deur die Amerikaanse sterrekundige Asaph Hall op 12 Augustus 1877 by die Amerikaanse marine-sterrewag in Washington, D.C. om 07:48 MGT. Asaph Hall het ook Fobos, Mars se ander maan, ontdek. Die name is voorgestel deur Henry Madan (1838–1901), natuurwetenskapmeester by Eton, vanuit Boek XV van die Ilias, waar Ares sy twee seuns (Phobos en Deimos) oproep. Deimos is van naderby gefotografeer deur Mariner 9 in 1971, Viking 1 in 1977, Phobos 2 in 1988, Mars Global Surveyor in 1998 en 2003, en deur die Mars Express in 2004 en 2008. Jacobson, R.A. and Rush, B. (2006) MAR063 (28 Junie 2007).


.mw is die Internettopvlakdomein vir Malawi. Lys van Internettopvlakdomeine IANA .mw whois informasie AfriDNS - Informasie over Afrikaanse topvlakdomeine


Tetis of Tethis (Grieks: Τηθύς) was in die Griekse mitologie ’n Titaan en seegodin. Sy was die dogter van Uranos en Gaia en die suster sowel as metgesel van Okeanos. Sy was die moeder van die belangrikste riviere wat die Grieke geken het, asook sowat 3 000 dogters bekend as die Okeaniede. Hierdie artikel is merendeels vertaal vanaf die Engelse Wikipedia-artikel en:Tethys (mythology) Callimachus, Lofsang 4.17; Apollonius, Argonautica 3.244. Hesiodus, Teogonie, 337-70 Hierdie artikel is ’n saadjie. Voel vry om Wikipedia te help deur dit uit te brei.


Cercle Brugge is 'n Belgiese sokkerklub in die stad Brugge. Cercle brugge is in 1899 gestig as Cercle Sportif Brugeois. Die klub is herdoop na Royal Cercle Sportif Brugeois in 1924, na Koninklijke Sportvereniging Cercle Brugge in 1968 en Cercle Brugge Koninklijke Sportvereniging in 1997. Die klub het sy grootste prestasies behaal toe hulle die kampioenskap van België in 1910/11, 1926/27, 1929/30 en die beker van België in 1913, 1986, 1996 gewen het. Cercle Brugge ding sterk mee teen die ander klub in Brugge: Club Brugge. Die Brugse derby word tussen De ploeg van 't stad (met ondersteuner uit Brugge) en De Club (met ondersteuners van buite Brugge, die boere) uitgespook. Belgisch landskampioenskap (3) 1910/11, 1926/27, 1929/30 Beker van België (3) 1913, 1986, 1996 Amptelike klubwerf


Goslarer SC 08 is 'n sportklub uit Goslar in die deelstaat Neder-Sakse in Duitsland, veral bekend vir sy sokkerafdeling. Benewens sokker het die klub ook onder meer afdelings vir hokkie, atletiek en boogskiet. Die klub is in 1908 gestig en het sy beste jare voor 1933 gehad, toe daar in die Oberliga Hannover-Braunschweig meegeding is, destyds die hoogste vlak van die Duitse sokkerstruktuur. Na die Tweede Wêreldoorlog is die klub as TSV Goslar herstig. Die klub het in 1950 byna na die Oberliga Noord op die hoogste vlak gepromoveer, maar het verloor in die uitspeelwedstryde. In 1953 is die huidige naam aangeneem. In 2003 het die klub met SV Sudmerberg saamgesmelt en kortstondig as Goslarer SC 08 Sudmerberg bekendgestaan. Die klub se grootste hedendaagse prestasie is in 2009 behaal, toe die Oberliga Nedersakse-Oos gewen is en daar met VfB Oldenburg, wenners van die Oberliga Nedersakse-Wes, in die uitspeelwedstryd om promosie na die Regionalliga afgereken is op die weg-doelreël (0-1; 1-2). Dit was die eerste keer sedert 1950 dat die span as die Neder-Sakse-kampioen gekroon is.


Tamale is die derde grootste stad in Ghana naas Accra en Kumasi, en het 'n bevolking van 360 579 in 2007 gehad. Die stad lê in die noorde van die land, naby die Volta-meer, en het 'n oppervlakte van 480,77 km². Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van die Egipte (Egiptiese Arabies: علم مصر, [ˈʕælæm ˈmɑsˤɾ]) is op 4 Oktober 1984 amptelik in gebruik geneem. Die vlag vertoon ’n horisontale driekleur van drie gelyke bane van rooi, wit en swart (wat ook die Pan-Arabiese kleure is) en dateer so ver terug as die Egiptiese Revolusie van 1952. In die middel van die wit baan is die Egiptiese wapenskild. Die Vrye Offisiere wat Koning Faroek in die Revolusie van 1952 tot ’n val gebring het, het ’n spesifieke simboliek aan elk van die drie bane van die Arabiese Bevrydingsvlag toegeken. Die rooi baan simboliseer die periode voor die Revolusie, ’n tyd wat gekenmerk is deur die stryd teen die monargie van Muhammad Ali en die Britse besetting van die land. Die wit baan simboliseer die bloedlose aard van die Revolusie en die swart baan simboliseer die einde van die onderdrukking van die Egiptiese mense aan die hand van die monargie en buitelandse imperialisme. Die Egiptiese gebruik van die Arabiese Bevrydingsvlag het die aanneem daarvan deur verskeie ander Arabiese lande geïnspireer.


Die Universiteit van Zambië (Engels: University of Zambia) is Zambië se oudste openbare universiteit en, saam met die Koperstreek-universiteit (Kitwe) en Mulungushi-universiteit (Kabwe) een van net drie universiteite onder staatsbeheer. Die land beskik ook oor vyf privaat universiteite met 'n sesde, Katolieke wat in die vooruitsig gestel word. Reeds vroeg in die jare vyftig het die stigting van 'n universiteit in die destydse Noord-Rhodesië ter sprake gekom, maar ná die Sentraal-Afrikaanse Federasie in 1953 tot stand gekom het, is die idee laat vaar ten gunste van 'n veelrassige universiteit in Salisbury. Eers tien jaar later, toe die federasie ontbind en 'n meerderheidsregering aan die bewind gekom het, het die voorstel ernstige aandag gekry. Die regering het sir John Lockwood, voormalige vise-kanselier van die Universiteit van Londen, aangestel as voorsitter van 'n kommissie wat die idee moes ondersoek. In sy voorlegging in November 1963 beveel die kommissie eenparig aan dat 'n universiteit in Lusaka wenslik is. Vier maande later is 'n voorlopige raad vir die te stigte universiteit aangewys wat moes toesien dat dit tot stand gebring word.


'n Pipet is 'n stuk laboratoriumglasware wat gebruik word om vloeistowwe tussen houers oor te dra. Dit bestaan tipies uit 'n glasbuis wat met 'n nou tuit aan die kant en 'n verwyding hoër op in die buis. As daar 'n skaal op die pipet aangebring word, word daar van 'n maatpipet gepraat. 'n Pipet wat slegs 'n enkele merk daarop aangebring het om 'n gedefinieerde volume aan te dui, word 'n volumetriese pipet genoem. Beide bogenoemde pipetsoorte word geyk vir 'n vloeistoftemperatuur van 20 °C. 'n Pasteurpipet bestaan tipies uit 'n glasbuisie van ongeveer 5 mm deursnee met 'n vernoude tuit aan die onderkant en 'n rubbersuiertjie aan die ander kant. Hierdie pipette word tipies gebruik om vloeistowwe drupsgewys toe te dien (medisynedruppertjies soos dié wat gebruik word vir oordruppels is Pasteurpipette). Weggooibare weergawes van die pasteurpipet is ook kommersieel beskikbaar vir gebruik in mediese voorbereidings.


Die Suid-Afrikaanse Uitsaaikorporasie (SAUK, Engels: South African Broadcasting Corporation, SABC) is in ooreenstemming met die Suid-Afrikaanse Uitsaaiwet van 1936 as Suid-Afrika se nasionale uitsaaidiens op 1 Augustus 1936 gestig. Reeds voor die totstandkoming van die SAUK was daar pioniers op die gebied van radiokommunikasie. Die Suid-Afrikaanse ingenieur Hendrik van der Bijl, wat navorsing by die American Telephone and Telegraph Company (ATT) in die Verenigde State gedoen het, het in 1915 daarin geslaag om 'n toetsuitsending van New York Stad na die Eiffeltoring in die Franse hoofstad Parys te doen. Danksy die Amerikaanse maatskappy Western Electric, wat die nodige tegniese ondersteuning voorsien het, het die Suid-Afrikaanse Spoorweë op 29 Desember 1923 met die eerste toetsuitsendings van radiokonserte vanuit Johannesburg begin. Die Spoorweë se radiostasie is op 1 Julie 1924 deur die Wetenskaplike en Tegniese Klub (Scientific and Technical Club) van Johannesburg oorgeneem. Net soos in die Goudstad het ook in Kaapstad (op 15 September 1924 die eerste radiostasies onder die beheer van die Cape and Peninsula Broadcasting Association) en Durban (10 Desember 1924) tot stand gekom.


Kasama is die hoofstad van Zambië se Noordelike Provinsie en is geleë op die sentraal-suidelike Afrika-hoogland, sowat 1 400 m bo seespieël. Die stad het tydens die jare sewentig en tagtig vinnig uitgebrei weens bouwerk aan die Tanzara-spoorlyn en die teer van die Great North Road van Mpika deur Kasama tot by Mpala. Die dorp lê aan 'n padnetwerk wat ook strek tot by die Luapula-provinsie in die weste, Mporokosa in die noordweste, Isoka in die ooste en Kayambi in die noordooste. Gevolglik is Kasama 'n belangrike handelsentrum met banke, markte, dienste en 'n lughawe. Kasama is in die hartland van die Bemba-stam geleë. Hulle opperhoof, hoofman Chitimukulu, se setel is 9 km van die Malole-sendingstasie sowat 50 km van die middedorp van Kasama geleë. Van 1898 tot 1899 het 'n krisis ontstaan oor die opvolger van die stam se hoofman ontstaan, wat daartoe gelei het dat biskop Joseph (Moto Moto) Dupont die reg by die Bemba-hoofmanne verkry het om die gebied onder die beheer van die Britse koloniale administrateur van noordoostelike Rhodesië, Robert Codrington, te plaas.


Hierdie is 'n lys van lande volgens hul kuslynlengte, in kilometer, gebaseer op data vir die jaar 2008 in die CIA Wêreldfeiteboek. 'n Kuslyn van nul dui aan dat die land deur ander lande omring is. Die kuslynparadoks stel dit dat 'n kuslyn nie 'n presiese lengte het nie. Die meting van die lengte van 'n kuslyn werk soos fraktaalmeetkunde deurdat dit verskil tussen verskillende skaal kaarte waarvolgens dit kuslyn uitgewerk word. Hoe kleiner die skaalinterval is, hoe langer sal die kuslyn wees. Hierdie vergrotingseffek is groter vir 'n kronkelende kuslyn as vir relatief gladde kuslyne. Wanneer bv. na Kanada se kuslyn gekyk word op 'n skaalinterval van 500 km is dit slegs ongeveer 20,000 km lang (d.w.s. minder as 'n tiende van die waarde in die tabel); maar wanneer daar bv. na die Australiese kuslyn met 'n skaalinterval van 500 km gekyk word is die lengte omtrent 12,500 km (d.w.s. omtrent die helfte van die waarde in die tabel). Die kus/area verhouding meet hoeveel meter van die kuslyn stem ooreen met elke vierkante kilometer van die grondgebied.


Die Peter Mokaba-stadion is 'n stadion in Polokwane (voorheen Pietersburg), Suid-Afrika, wat gebruik was vir die FIFA Sokker-Wêreldbekertoernooi in 2010. Die stadion het sitplek vir 41 733 touskouers. Dit is vernoem na Peter Mokaba, 'n voormalige leier van die ANC-jeugliga. Dit is 5 kilometer van die sakekern geleë en net oos van die vorige Pietersburg-stadion. Die stadion is een van vyf nuwe stadions wat vir die FIFA Sokker-Wêreldbekertoernooi in 2010 gebou is. Die aanvanklike plan om die bestaande stadion op te gradeer is laat vaar ten gunste van die bou van die Peter Mokaba-stadion. Die koste is destyds beraam op ZAR1 100 000 000 (VS$154 000 000). Hoofartikel: FIFA Sokker-Wêreldbekertoernooi in 2010. Lys van stadions in Suid-Afrika (en) FIFA.com – Pietersburg Stadium Geargiveer 8 Desember 2013 op Wayback Machine Wikimedia Commons het meer media in die kategorie Peter Mokaba-stadion.


Die Uruguaanse nasionale rugbyspan is ’n sportspan wat Uruguay in internasionale rugby verteenwoordig. Die span wat in hemelblou en wit truie speel, dra die bynaam Los Teros (die "[suidelike] kiewiete"). Rugby word in Uruguay deur die Uruguaanse Rugbyunie (URU, van Spaans: Unión de Rugby del Uruguay) geadministreer. Die Uruguaanse rugbyspan is tans (16 Desember 2019) 18de op Wêreldrugby se wêreldranglys gelys en tans die derde beste rugbyspan in die Amerikas, na sy buurland Argentinië en die Verenigde State. Uruguay het in 1948 sy internasionale rugbydebuut teen Chili gemaak. Uruguay neem ook gereeld aan die Amerikaanse Kampioenskap deel en speel in dié toernooi teen Argentinië XV, Brasilië, Chili, Kanada en die Verenigde State. Uruguay het tot dusver vir vyf rugbywêreldbekertoernooie gekwalifiseer (in 1999, 2003, 2015, 2019 en 2023). Rugby is op Uruguaanse bodem dalk in die 19de eeu gespeel, met berigte waarvolgens in 1865 rugbyvoetbal in Uruguay gespeel is, alhoewel die oorsprong van rugby in Uruguay ietwat omstrede bly.


Raskovnik (Serwies: Расковник) is ’n plant in die Serwiese en ander Slawiese mitologieë. Volgens Vuk Stefanovic Karadzic se woordeboek is dit: ’n (dalk denkbeeldige) gras wat enige slot homself sou laat oopsluit het as dit daaraan geraak het. Hoewel mense weet dat raskovnik bestaan, kan niemand wys hoe dit lyk nie. Daar is verskeie maniere om dit te vind: Karadzic het aangeteken dat ’n handelaar in Zemun wat dit wou vind, ’n ou vrou in beenysters toegesluit het en haar snags na ’n veld laat loop het; as die ysters hulleself oopgesluit het, was dit ’n teken dat raskovnik daar groei. ’n Ander metode het vereis dat ’n ystervark (soms ’n skilpad) in ’n boks toegesluit word. Die ma sou dan raskovnik vind en die boks daarmee oopsluit; maar ’n mens moes gou spring, want die ystervark sou die plant insluk sodra sy dit gebruik het. Daar is geglo dat skatte, veral dié van tsaar Radovan, so gesluit sou word dat net raskovnik dit sou kon oopsluit – daarom was skattejagters altyd op die uitkyk vir die plant.


Songs I Wish I Had Written is 'n Sweedse platemaatskappy in Malmö wat platekontrakte met popmusici en -musiekgroepe soos The LK, Moto Boy, Gentle Touch, Le Sport, Regina en Unarmed Enemies het. Die maatskappy is 'n lid van The Swedish Model, 'n organisasie van sewe Sweedse musieketikette wat die internet as verspreidingskanaal hoog ag. Die etiket is in 2005 gestig en die huidige HUB van Songs I Wish I Had Written is Martin J. Thörnkvist. Amptelike webwerf Geargiveer 2 September 2013 op Wayback Machine (en) MySpace-profiel (en) Last.fm-profiel (en) Hierdie artikel is ’n saadjie. Voel vry om Wikipedia te help deur dit uit te brei.


Knut (5 Desember 2006 – 19 Maart 2011) was 'n ysbeer in die Berlynse Dieretuin (Zoologischer Garten Berlin) wat deur sy moeder, Tosca, verwerp is. Sy tweelingbroer het twee dae ná geboorte gesterf. Die ysbeer is deur sy versorger Thomas Dörflein (1963–2008) grootgemaak. Daar is aanvanklik berig dat diereaktiviste die dier eerder wou laat uitsit, omdat hulle gemeen het dat Knut later versteurde, asosiale gedrag sou toon omdat hy nie binne 'n groep ysbere grootgemaak is nie. Dit is egter nie bevestig nie, en diereaktiviste het later verklaar dat die berigte op misverstande berus het. "Dierenbeschermers bepleiten dood couveuse-ijsbeertje". Trouw (in Nederlands). 19 Maart 2007. Geargiveer vanaf die oorspronklike op 28 Maart 2007. Besoek op 22 Julie 2009. Knut se webwerf Geargiveer 23 Maart 2009 op Wayback Machine (de) Hierdie artikel is ’n saadjie. Voel vry om Wikipedia te help deur dit uit te brei.


Die Spaanse nasionale rugbyspan verteenwoordig Spanje in internasionale rugby en staan ook bekend as Los Leones (Spaans vir: "die leeus"). Rugby in Spanje word bestuur deur die Spaanse Rugbyfederasie (Spaans: Federaçión española de rugby) en hulle speel sedert die 1920’s rugby, met die eerste internasionale wedstryd teen Italië in 1929. Hulle ding gereeld mee om die Europese Nasiesbeker. Spanje het vir die Rugbywêreldbeker 1999 gekwalifiseer, waar hulle in ’n poel saam met Suid-Afrika, Skotland en Uruguay was, maar hulle het op die laaste plek geëindig. Die Spaanse rugbyspan is tans (17 Desember 2019) 16de op Wêreldrugby se wêreldranglys gelys. Aan die einde van 2013 het Spanje na Suid-Amerika gereis om teen Chili en Uruguay te speel waarna hulle na Spanje teruggekeer het om teen Japan te speel. Spanje het teen Chili gewen maar teen Uruguay en Japan verloor. Die presiese beginpunt van rugby in Spanje is onbekend; in 1921 het die Katalaanse student Baldiri Aleu die speel uit Frankryk aan ’n Spaanse gehoor voorgestel, maar die speel is dalk vroeër op Spaanse bodem gespeel.


Michael is 'n manlike eerstenaam en is Hebreeus vir "Hy wat soos God is". Die vroulike vorm is Michelle of Michaela. Ander vorms is Maikel (Nederlands), Michel (Frans) , Michele (Italiaans), Michiel, Miguel (Spaans), Micha, Mick en Mike (Iers). In Oos-Europa is die naam Michail in gebruik, in Griekeland Michali(s) en in Roemenië Mihai en Mihaela. Hierdie artikel is ’n saadjie. Voel vry om Wikipedia te help deur dit uit te brei.


Die ruiter (♘ ♞) is 'n stuk in die bordspel skaak wat 'n ridder voorstel. Dit word gewoonlik deur 'n perdekop voorgestel en staan dus dikwels informeel as 'n perd bekend. Ruiters behoort saam met lopers tot die ligte stukke wat buiten pionne die swakste skaakstukke is. Die ruiter besit wel die unieke eienskap dat dit oor ander stukke kan spring. Elke speler begin die spel met twee ruiters wat in die ry naaste aan die speler begin, tussen die lopers en torings. In algebraïese notasie begin die wit ruiters op blokkies b1 en g1 terwyl die swart ruiters op b8 en g8 begin. Die ruiter is een van die oudste skaakstukke waarvan die beweging nie verander het sedert die 7de eeu nie. Die ruiter se beweging is ongewoon in vergelyking met dié van ander skaakstukke. Dit beweeg twee blokkies horisontaal en een blokkie vertikaal of twee blokkies vertikaal en een blokkie horisontaal. Die skuif lyk dus soos die letter 'L'. Anders as wat die geval is by alle ander standaardskaakstukke kan die ruiter bo-oor enige ander stuk van enige kleur 'spring' om by sy bestemming te kom.


Zarja (of Zorja, Zaria, Zoria, ens.) is die Slawiese godin van skoonheid. Sy was ’n gewilde godin wat verbind is met die oggend en was aan haar aanbidders bekend as "die hemelse bruid". Sy was ook bekend as ’n waterpriesteres wat soldate beskerm het. Zarja (заря) is die Russiese woord vir "sonsopkoms" of "oggendster". Die Zori, die drie Slawiese bewaker-godinne van die nag. Hierdie artikel is merendeels vertaal vanaf die Engelse Wikipedia-artikel en:Zaria (goddess) Husain, Shahrukh (2003). The Goddess: Power, Sexuality, and the Feminine Divine. University of Michigan Press. p. 170. ISBN 0-472-08934-X. Wallace, Carol McD. (2004). The Greatest Baby Name Book Ever Rev Ed. HarperCollins. p. 711. ISBN 0-06-056649-3. Hubbs, Joanna (1988). Mother Russia: Feminine Myth in Russian Culture. Indiana University Press. p. 18. ISBN 0-253-20842-4.


Die term Titaan kan onder andere verwys na: Titaan (element), ’n chemiese element. Titaan (mitologie), ’n soort god in die Griekse mitologie. Titaan (maan), ’n maan van die planeet Saturnus. Die Titane, ’n krieketspan wat voorheen as die Noord-Transvaalse krieketspan bekend was.


8 Junie is die 159ste dag van die jaar in die Gregoriaanse kalender (160ste in 'n skrikkeljaar).


Die jaar 1504 was 'n skrikkeljaar wat volgens die Gregoriaanse kalender op 'n Vrydag begin het. Dit was die 4de jaar van die 16de eeu n.C. In teenstelling met gewone jare het die jaar 366 dae en 'n 29 Februarie gehad. 8 Junie – Michelangelo se 'Dawid' word onthul. 17 Januarie – Antonio Ghislieri (later Pous Pius V), die 225ste pous van die Rooms-Katolieke Kerk († 1572) 18 Julie – Heinrich Bullinger, Switserse kerkhervormer († 1575)


Die Tongaanse nasionale rugbyspan (Engels: Tonga national rugby union team) is die nasionale rugbyspan van Tonga en verteenwoordig dié land tydens internasionale wedstryde (toetswedstryde). Rugby word in Tonga geadministreer deur die Tongaanse Rugbyunie (Tonga Rugby Union, TRU) wat in 1923 gestig is. Tonga word deur Wêreldrugby as ’n vlak twee-span erken. Die Tongaanse rugbyspan is tans (Januarie 2022) 16de op Wêreldrugby se wêreldranglys gelys. Die span neem aan die jaarlikse Stille Oseaan Nasiesbeker deel, saam met Fidji, Japan, Kanada, Samoa en die Verenigde State. Tonga is ’n lid van die Stille Oseaan Eilande Rugbyalliansie (Engels: Pacific Islands Rugby Alliance; PIRA), saam met Fidji; Samoa was tot in 2009 ook ’n lid, maar hulle het hulself onttrek. Tonga het in 1924 sy eerste internasionale wedstryd teen Fidji gespeel. Tonga, Fidji en Samoa speel gereeld teen mekaar in toernooie soos die Pasifiese Drienasies, van wie Tonga tot dusver een titel gewen het. Tonga se bynaam is ʻIkale Tahi (Tongaans vir: “seearend”) en hulle speel tradisioneel in rooi truie met wit broeke.


Lys van Nasionale rugbyspanne: Die Britse en Ierse Leeus bestaan uit spelers van Engeland, Ierland, Skotland en Wallis. Die rugbyspanne van Fidji, Samoa en Tonga het iets soortgelyk aan die Leeus en word die Suidsee-eilande rugbyspan genoem. Die Suid-Amerikaanse Jaguars was 'n kombinasie van spelers uit Argentinië, Chili en Uruguay wat gedurende die vroeë 1980's teen die Springbokke gespeel het. Die Afrikaanse Luiperds is 'n ontwikkelingspan wat van regoor Afrika saamgestel word en het teen die Suid-Afrikaanse Studentespan gespeel. die Arabiese Golf rugbyspan is saamgestel uit lande op die Arabiese Skiereiland en neem deel aan kwalifiserende rondtes vir die Rugby Wêreldbeker. 'n Soortgelyke Wes-Indiese span bestaan ook. Na die 2005 tsoenami was daar 'n vertoonwedstryd tussen 'n saamgestelde Noordelike Halfrond-span en 'n saamgestelde Suidelike Halfrond-span. 'n Span van die Gemenebes van Onafhanklike State het in die vroeë 1990's 'n paar wedstryde gespeel. Daar is ook by verskeie geleenthede 'n Wêreld XV saamgestel. Die bekendste van die uitnodigingspanne is seker die Barbarians. Hieruit het ook die Brussel Barbarians, Franse Barbarians, Nieu-Seelandse Barbarians en die Suid-Afrikaanse Barbarians ontstaan.


Reznos is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Die Sharp PC-1500 was 'n sakrekenaar wat met 'n 8-bis SVE (sentraleverwerkingseenheid) en 8kB ingeboude geheue in 1982 op die mark gekom het. 'n Ekstra CE-155 8kB geheuemodule was as opgradering beskikbaar. Die programmeertaal was BASIC en dit het ook heelwat wetenskaplike funksies beheers. Later het 'n paar Duitse ingenieurs die sisteem geknak en ook 'n saamsteltaal daarvoor te koop aangebied. Die ontwerp was soortgelyk aan die Zylog Z80 SVE, maar alle elektroniese kringe was in CMOS-tegnologie uitgevoer om 'n klein stroomverbruik en dus 'n langer batterylewe te bied. Later het selfs die rekenaartaal, C, gevolg. Die oorspronklike vervaardiger was Sharp, maar dit is ook in die VSA onder die naam TRS-80 PC-2 bemark. Die direkte opvolgmodel was die PC-1500A, wat selfs goedkoper was en meer geheue gehad het. 26 alfanumeriese karakter vloeistofkristalvertoon, met 156x7 beeldelemente. Ingeboude luidspreker. Ingeboude intydse horlosie Uitbreidingspoort vir drukker en bandspeler, ens. Batterygleuf Aansluiting vir 'n eksterne kragbron (6V) CE-150 Drukker/plotter en kassetkoppelvlak in reistas CE-155 (8kB) Geheuemodule/kassetslot CE-158 Serie- (RS-232C) en parallelkoppelvlakke met 4 herlaaibare (permanent ingeboude) NiCd-batterye (AA) as addisionele kragbron vir die rekenaar.


Aldehuela de Periáñez is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Bayubas de Abajo is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Die Hebreeuse Bybel gebruik verskillende terme of name om na God te verwys wat meestal beskrywend is van eienskappe van Hom wat Hy aan die mens openbaar gemaak het. Die ware Naam van God word egter deur Jode as heilig beskou, en word daarom nie eens neergeskryf of ligtelik uitgespreek nie. Weens die heiligheid daarvan is die Naam van God aanvanklik slegs mondelings deur Joodse geleerdes van geslag tot geslag oorgedra. In geskrewe vorm is dit slegs aangedui deur die vier letters YHVH, ook bekend as die "Tetragrammaton". Dié gebruik het egter daartoe gelei dat daar vandag sekere mate van onsekerheid is oor die korrekte uitspraak en selfs betekenis van YHVH. Sommige meen dat Jehovah die korrekte uitspraak is, hoewel daar Joodse geleerdes is wat dié naam verwerp op grond daarvan dat dit glo in die sestiende eeu deur 'n Christelike monnik uitgedink en gebruik is toe hy die Bybel uit Hebreeus in Latyns vertaal het. Die meeste geleerdes meen dat die korrekte uitspraak van YHVH eerder Yahweh is. Yahweh is waarskynlik afgelei van die Hebreeuse werkwoord hayah ("om te bestaan"), en word onder meer in Genesis 3: 14-16 gebruik waar God teenoor Moses na Homself verwys as "EK IS".


Swart Moslems is 'n versamelnaam vir verskeie Islamitiese splintergroepe wat onder meer glo dat swart mense die hoogste ras is en dat hulle bestem is om die politieke leiers van die wêreld te word. Die grootste van dié groepe is die Nasie van Islam, wat tussen 30 000 en 200 000 lede in die VSA het. Omdat die Nasie van Islam hom grootliks beywer vir die opheffing van swart mense op veral ekonomiese en politieke gebied, word hulle en ander Swart Moslems soms as swart nasionalistiese bewegings eerder as godsdiensgroepe beskou. Hoewel hul leerstellinge in baie opsigte van die hoofstroom- Islamitiese groepe verskil, beskou die Swart Moslems hulleself as Moslems. Baie van die Swart Moslems se leerstellings is uiters kontroversieel en kan as rassisties teenoor Kaukasiërs (die blanke ras) en Semiete (veral die Jode) beskou word. Ander word weer deur ortodokse Moslems as godslasterlik gesien omdat dit lynreg verskil van die Islamitiese leer. Omdat min bekend is oor die meeste kleiner Swartmoslem-groepe, word die Nasie van Islam, wat beskou word as die eerste Swartmoslem-beweging, hier behandel. Die Swart Moslems bely dat hulle dieselfde God (Allah) as die res van Islam aanbid.


Die Trondheimfjord (Noors: Trondheimsfjorden) is die derde langste fjord van Noorweë met 'n lengte van 130 kilometer. Die fjord was reeds in die Wiking-tydperk 'n beduidende waterweg. Die fjord lê in die weste van Sentraal-Noorweë en strek vanuit Ørland in die weste tot by Steinkjer. Die stad Trondheim is die naamgewer van die fjord wat sy diepste punt met 627 meter benede seevlak naby Agdenes bereik. Die grootste eilande in die fjord is Ytterøy en Tautra. Die vlaktes oos en suid van die fjord maak deel uit van Noorweë se mees geskikte landbougebiede. Die bergagtige Fosen-skiereiland is in die weste en noordweste geleë en dien as 'n natuurlike beskerming teen die sterk kuswinde. Die stede Stjørdal, Levanger en Steinkjer is aan die oostelike en noordelike kus van die Trondheimsfjord geleë. Verdal is die setel van die skeepswerf Aker Verdal wat groot olie- en gasboorplatforms bou. 'n Skeepswerf in Rissa bou plesierbote soos die luukse passasierskip The World. Die fjord pronk met 'n ryk mariene fauna met meer as 90 visspesies. Dit is ook 'n habitat vir steenkoralle soos Lophelia pertusa.


Nywerheidsontwerp is 'n toegepaste kunsvorm waar estetika, ergonomie en bruikbaarheid van produkte verbeter word vir bemarkings- en vervaardigingsdoeleindes. Hierdie besondere ontwerpproses word toegepas op produkte wat vir industriële massavervaardiging gestandardiseer kan word. Sodoende is die ontwerp van 'n produk losgemaak van sy vervaardiging en word sy vorm en kenmerke vasgelê voor die fisiese produksie daarvan. In hierdie opsig verskil nywerheidsontwerp merkbaar van die tradisionele ambagtelike ontwerpproses waar die vorm van 'n produk op die tydstip van sy vervaardiging bepaal word. Die rol van die nywerheidsontwerper is om oplossings te vind en uit te voer vir ontwerpprobleme wat verband hou met teenlopende dissiplines soos ingenieurswese, bemarking, handelsmerkontwikkeling en verkope. In die algemeen kan gesê word dat nywerheidsontwerp 'n samesmelting van meganiese ingenieurswese en kuns is. Hulle bestudeer die verband tussen die produk en die gebruiker daarvan. Hulle ontwerp nie die ratte of motors wat masjiene laat draai nie of die stroombane wat hulle beheer nie. Hulle werk gewoonlik saam met ingenieurs en bemarkers om die gebruiker se behoeftes en begeertes te identifiseer en te vervul.


Die Hooglandgrensbreuk (Engels: Highland Boundary Fault) is ’n geologiese breuk wat Skotland oorkruis van Arran en Helensburgh aan die weskus tot by Stonehaven in die ooste. Dit vorm die grens tussen twee duidelik onderskeibare fisiografiese gebiede: die Skotse Hoogland en die Skotse Laagland, maar op baie plekke is dit slegs herkenbaar as ’n verandering in topografie. Die breuk loop van suidwes na noordoos, van Lochranza op Arran, deur die Isle of Bute, en deur die suidoostelike dele van die Cowal- en Rosneathskiereiland soos dit in die Firth of Clyde oploop. Dit bereik die kus naby Helensburgh en loop dan verder deur Loch Lomond tot by Aberfoyle, dan Callander, Comrie en Crieff. Dit vorm dan die noordgrens van die Dal van Strathmore en bereik die Noordsee net noord van Stonehaven naby die ruïnes van die Kapel van Sint Marie en Sint Nathalan. Noord en wes van die breuk lê die harde Prekambriese en Kambriese metamorfe gesteentes: mariene neerslae wat metamorfose na skis, filliet en skalies ondergaan het. Suid en oos van die breuk is daar Ou Rooi Sandsteen-konglomerate en sandsteensoorte: sagter afsettingsgesteentes uit die geologiese periodes Devoon en Karboon.


San Pedro Manrique is 'n munisipaliteit in die provinsie Soria in die Spaanse outonome gebied Kastilië en León. Die dorp San Pedro Manrique is een van min plekke op aarde waar die outydse ritueel van vuurloop op brandende kole in die sogenaamde Paso de Fuego nog steeds lewendig is. Volgens die 2012-sensus het die munisipaliteit 'n bevolking van 642 inwoners. Hierdie Spanje-verwante artikel is 'n saadjie. U kan help deur dit uit te brei.


Die Kantabriese See (Frans: Mer Cantabrique, Spaans: Mar Cantábrico) is die suidelike deel van die Golf van Biskaje, 'n see van die Atlantiese Oseaan aan die noordkus van Spanje, die weskus van Frankryk, aan die voet van die Kantabriese Gebergte en die heel westelike uitlopers van die Pireneë. Wikimedia Commons het meer media in die kategorie Kantabriese See. Hierdie artikel is ’n saadjie. Voel vry om Wikipedia te help deur dit uit te brei.


Childeric I (c. 437– c. 481) was die Merowingiese koning van die Saliese Franke van 457 tot met sy dood in 481. Hy was die vader van Clovis. Childeric I het volgens oorlewering sy vader Merovech as koning opgevolg, tradisioneel gedateer in 457 of 458. Met sy Frankiese krygsbende is het hy sy hoofstad in Doornik gevestig op grond wat hy as 'n foederatus van die Romeine ontvang het. Hy het daarna vir 'n tyd lank die vrede met die Romeine bewaar. In ongeveer 463 in Orléans, het hy saam met die Romeinse generaal Aegidius, wat in Soissons gestasioneer was, die Wesgote verslaan wat van plan was om hulle gebied langs die oewers van die Loirerivier uit te brei. Na die dood van Aegidius het hy eers Comes ("Graaf") Paulus van Angers, saam met 'n gemengde groep Gallo-Romane en Franke, ondersteun in die verslaan van die Gote en die buit van goedere. Odoacer het Angers gehaal, maar Childeric het die volgende dag daar aangekom en gevegte is hervat. Graaf Paulus het gesterf en Childeric het die stad geneem.


Weles (Oud-Russies: Велесъ); ook verbind met Wolos (Russies: Волосъ), was in die Slawiese goderyk ’n groot god van die aarde, water en die onderwêreld. Hy word verbind met drake, beeste, toorkrag, musikante en rykdom. Hy is die teenstander van Peroen, die god van donder, en die geveg tussen hulle is een van die belangrikste mites van die Slawiese mitologie. Hy was waarskynlik deels slang, met horings en ’n lang baard. Weles is een van die min Slawiese gode wat beslis deur al die Slawiese stamme aanbid is. Sy naam word al in die Primêre Kronieke verskeie kere genoem. Die ou Slawiërs het verdrae gesluit deur te sweer op die name van hul gode Peroen en Weles. Hy is een van die sewe gode waarvan grootprins Wladimir die Grote standbeelde laat oprig het toe hy in 980 die troon van Kiëf-Roes bestyg het. Dit is belangrik om daarop te let dat Weles se standbeeld nie by die ander gestaan het op die heuwel waar die prins se paleis was nie, maar laer af in die stad, op die mark.


Caryn Elaine Johnson (gebore op 13 November 1955), professioneel bekend as Whoopi Goldberg, is ’n Amerikaanse aktrise, komediant, skrywer, en televisieaanbieder. Sy is vir 13 Emmys benoem vir haar TV-werk en is een van die min persoonlikhede wat al ’n Emmy, Grammy, Oscar en Tony gewen het. Sy is slegs die tweede swart vrou in die geskiedenis wat ’n Oscar vir toneelspel gewen het. Haar verhoognaam, Whoopi, kom van die "whoopee cushion", wat dit laat klink of iemand ’n wind laat as hy daarop gaan sit. Sy het eenkeer gesê: "As jy ’n wind voel, moet jy dit laat los." In Whoopi se woorde: "Mense het gesê ek is soos ’n whoopee cushion. En dis waar die naam vandaan kom." Die van Goldberg het sy gekies "sodat ek ernstiger opgeneem kan word". Goldberg se eerste rol was in 1981–'82 in Citizen: I'm Not Losing My Mind, I'm Giving It Away, ’n avant-garde-ensemble deur die San Francisco-rolprentmaker William Farley.


Hierdie artikel handel oor die dorp in Suid-Afrika. Sien Amsterdam vir die artikel oor die Nederlandse hoofstad. Amsterdam is 'n klein skaapboerdery-dorpie in Mpumalanga, Suid-Afrika. Die dorp is sowat 16 km van die grens met eSwatini. Die grenspos word Nerston genoem. Die gebied is in 1864 deur 'n Skot, Alexander McCorkindale, as 'n republiek gestig en New Scotland genoem. Die hoofstad Roburnia wat in 1881 gestig is, is vernoem na die Skotse digter Robert Burns. Omtrent 50 Skotse setlaars wat hulle in die gebied gevestig het, het wat aanleiding gegee het tot Skotse plaasname soos Lochiel, Waverley en Bonny Brae. McCorkindale het aan koors omgekom terwyl hy besig was met die beplanning van 'n hawe vir Lourenço Marques in Mosambiek. Die enigste herinnering aan McCorkindale is die naam van die dorpsplein wat na hom genoem is. In 1882 is Roburnia deur Paul Kruger hernoem na Amsterdam in Nederland. Daar is ook groot bloekom-, denne- en wattelpantasies in die omgewing. NG gemeente Amsterdam Lys van dorpe in Suid-Afrika "Hoofplek Amsterdam". Sensus 2011.


Lukas Die Evangelie volgens Lukas is die derde evangelie en ook die derde boek in die Nuwe Testament. Die Evangelie verkondig Jesus as Verlosser, nie net van Israel nie maar van die hele mensheid. 'n Groot deel van hierdie Evangelie bevat dieselfde gegewens as Matteus en Markus, maar aangesien Lukas volgens oorlewering 'n dokter was, voeg die skrywer uit eie ondersoek heelwat gegewens met 'n mediese agtergrond by. Daar is byvoorbeeld die uitgebreide verhaal oor die geboorte van Jesus, die opwekking van die seun by Nain, die verhale oor Saggeus en die Emmausgangers, 'n hele aantal gelykenisse waaronder dié van die barmhartige Samaritaan en van die verlore seun. Met bewoënheid het Jesus weldade aan siekes en lydendes, veronregtes en verarmdes bewys. Die ondertoon van die Evangelie is dié van blydskap oor die koms van die Verlosser en sy oorwinning oor die magte van die Bose. Wikiwoordeboek het 'n inskrywing vir Timoteus.


Die jaar 1692 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 92ste jaar van die 17de eeu n.C. In teenstelling met gewone jare het die jaar 366 dae en 'n 29 Februarie gehad. 13 Februarie – Pous Innocentius XII verklaar Maria van Cerevellon salig. 22 Junie – Pous Innocentius XII publiseer die bul Romanum decet Pontificem teen nepotisme. 24 Junie – Kingston, Jamaika gestig.


New Territories is een van die drie hoofgebiede van die Hongkong Spesiale Administratiewe Streek van die Volksrepubliek China. New Territories word afgekort as NT of N.T. In 2011 het die New Territories 'n bevolking van 3 691 093 en 3 801 mense per km² gehad. Meer as die helfte van die gebied is landelik. Op die platteland is daar (ommuurde) dorpies met min inwoners. Die dorpies word gekenmerk deur hul Chinese argitektuur en die groentelanderye rondom die dorpe. In 1898 word die gebied deur Qing-China aan die Verenigde Koninkryk onder pag verhuur. Die huur sou nege-en-negentig jaar duur. Die Britse huurkontrak het ook aanleiding gegee tot die term "Inheemse Hongkongers". In 1997 is die gebied aan die Volksrepubliek China terugbesorg. Oorspronklik is die gebied deur die inwoners van Hongkong oorheers. Hulle het die Wai t'auw-dialek of Hongkong-Hakka gepraat. 'n Groot deel van die inwoners praat en verstaan Standaard-Kantonees. In die 1960's was die persentasie mense wat Kantonees kon praat en verstaan, klein. Weens die media-invloed en verbeterde onderwys vanaf Hongkong-eiland het Kantonees toenemend belangrik geword.


Die Evangelie volgens Matteus is die eerste evangelie en ook die eerste boek in die Nuwe Testament van die Bybel. Die Evangelie bring die blye boodskap dat Jesus die beloofde Verlosser is. Met aanhalings uit die Ou Testament word aangetoon dat die Ou Testamentiese beloftes tot vervulling gekom het met die geboorte van Jesus en dat Hy die Christus is, die seun van die lewende God. In die Evangelie word die verhaal van Jesus beskryf van sy geboorte tot sy laaste opdrag aan sy dissipels. Dit is egter nie 'n lewensbeskrywing van Jesus nie, maar eerder 'n getuienis oor wat Hy gedoen en geleer het. Die verhaal word afgewissel deur vyf lang uitsprake van Jesus oor die koninkryk van die hemel: die Bergrede, die opdrag aan die twaalf dissipels, die gelykenisse oor die koninkryk, die betekenis van dissipelskap en die koms van die koninkryk. Wikimedia Commons het meer media in die kategorie Evangelie volgens Matteus. Wikiwoordeboek het 'n inskrywing vir Matteus.


Die Visse (Lat: Pisces) is die Westerse astrologiese teken van mense wat tussen ongeveer 20 Februarie en 20 Maart gebore is. Dit is die twaalfde en laaste teken van die Diereriem. Die Visse is een van die drie watertekens en vier beweeglike tekens. Dis ’n vroulike, negatiewe, introverte teken en is vergelykbaar met die Konyn van die Sjinese Diereriem. Die tradisionele heerser van die Visse is Jupiter, en Neptunus het ná sy ontdekking bygekom as medeheerser. Visse kom volgens die astrologie goed oor die weg met lede van die ander watertekens, Kreef en Skerpioen, asook met Bulle en Steenbokke. Jou son- of sterreteken het betrekking op die stand van die Son tydens jou geboorte. Astroloë verdeel die Diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.


Kultuur in die algemeen verwys na die patroon van menslike aktiwiteit en die simboliese strukture wat hierdie aktiwiteite 'n sekere betekenis gee. Daar bestaan uiteenlopende definisies van "kultuur", wat dui op verskillende teoretiese benaderinge tot die vorming of evaluasie van menslike aktiwiteite en die produkte daarvan. Die definisie van kultuur in die HAT is “Die ganse geestelike besitting van ‘n volk of groep op elke lewensterrein; die geesteslewe; die beskawingstoestand van ‘n groep." Verskillende volkere, nasies en groepe besig verskillende kulture. Kultuur word van geslag tot geslag deur 'n leerproses oorgedra. Kultuur kan in mense se skrywes, gelowe, musiek, kleredrag, eetgewoontes en wat hulle doen waargeneem word. Eintlik het kultuur baie betekenisse. Kultuur kan 'n manier van lewe vir iemand wees, of dit kan 'n persoon se agtergrond wees, of dit kan net baie verskillende nasionaliteite uitbeeld wat saam kom as 'n gemeenskap. Soms kan dit die artistieke of intellektuele lewe van 'n gemeenskap uitbeeld. Die studierigting wat kultuur bestudeer word antropologie genoem. Boere- of Afrikanerkultuur omskryf die kultuur van Boere of Afrikaners.


Die Ford Explorer is 'n groot sportnutsvoertuig wat sedert 1990 deur Ford vervaardig word. Die Ford Explorer het ontwikkel tot een van die gewildste SNVs op die paaie. Tot 2010 was dit 'n tradisionele bakwerk-op-raam, mediumgrootte SNV. Vir die 2011-model jaar, het Ford vir die Explorer 'n moderner eenheidsbak, volgrootte oorkruis SNVplatform gebruik, dieselfde Volvo-afgeleide platform wat vir die Ford Flex en Ford Taurus gebruik word. Dit pas in tussen die tradisionele bak-op-raam volgrootte Ford Expedition en die mediumgrootte CUV Ford Edge. Hoewel uiterlik soortgelyk, deel die vyfde geslag Explorer, Ford Edge en Ford Escape nie hul platforms nie. Die Explorer was ook betrokke by omstredenheid, na 'n vlaag van dodelike rolongelukke in die 1990's met Explorers toegerus met Firestonebande. Beide die tweedeur Explorer Sport en vierdeur Explorer is verkoop. Deeltydse vierwielaandrywing is 'n beskikbare opsie, en sedert 1995 was dit as 'n skuif-in-die-ry stelsel, met volledige beskerming teen hoë spoed-koppeling. 'n Spesiaalaangepaste "Spesiale Diensvoertuig"-weergawe is ook beskikbaar by Fordvloot vir wetstoepassingsagentskappe, brandweerdepartemente, en EMS agentskappe.


Die jaar 373 was 'n gewone jaar wat volgens die Gregoriaanse kalender op 'n Maandag begin het. Dit was die 73ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad. Die akwaduk van Valens word in gebruik geneem. Hierdeur het Konstantinopel genoeg water om 'n groot stad te word, hoewel dit nie aan 'n rivier lê nie.


Die Wu Xing (Chinees: 五行, ook bekend as onder meer die Vyf Fases of Vyf Elemente) is die kort vorm van Wǔ zhǒng liúxíng zhī qì (五種流行之氣), of "die vyf soorte chi wat op verskillende tye oorheers". Dit is ’n vyfvoudige skema wat op baie tradisionele Chinese terreine gebruik word om ’n groot verskeidenheid verskynsels te verduidelik, van kosmiese siklusse tot die wisselwerking tussen interne organe, en van die opvolging van politieke regimes tot die eienskappe van medisyne. Die Vyf Elemente is vuur (火, huo), water (水, shui), hout (木, mu), metaal (金, jin) en aarde (土, tu). Die stelsel is gebruik om die wisselwerkings en verhoudings tussen verskynsels te verduidelik. Nadat dit in die 2de of 1ste eeu v.C. tydens die Han-dinastie gewild geword het, is dit op baie terreine van Chinese denke gebruik, insluitende oënskynlik uiteenlopende velde soos Feng shui, astrologie, medisyne, musiek, militêre strategie en gevegskuns. Dit word steeds as ’n verwysing gebruik in sommige vorme van medisyne en gevegskuns.


Paul Ben-Victor (gebore 24 Julie 1965) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Tombstone (1993), Daredevil (2003), en Don Jon (2013). 1993: Tombstone 1994: Red Scorpion 2 1998: Heist 1999: The Corruptor 2003: Daredevil 2012: Should've Been Romeo 2012: Desperate Endeavors 2013: Don Jon 2013: Black Marigolds 2013: Empire State 2014: Friends and Romans 2018: The Amityville Murders 2018: The Trouble 8-Ball The Sullies The Craftsman 2000: The Invisible Man 2008: In Plain Sight 2016: Vinyl The Neighborhood 1990: After the Shock 1992: Jumpin' Joe 1994: Web of Deception 1997: Ed McBain's 87th Precinct: Heatwave 2000: The Three Stooges 2005: Untitled Oakley & Weinstein Project 2008: Coma Paul Ben-Victor in die Internet-rolprentdatabasis


'n Monument is 'n standbeeld, gedenksteen of 'n gebou wat opgerig is ter herinnering aan 'n persoon of 'n belangrike gebeurtenis. Monumente word gewoonlik kunstig ontwerp om die voorkoms van 'n stad of plek te verbeter. Die grootste monumente word deur regerings en owerhede opgerig, maar besighede doen dit ook soms. Kleiner gedenktekens word dikwels gemaak in die vorm van 'n plaket of gedenkplaat. Die Voortrekkermonument in Pretoria. Die Afrikaanse Taalmonument in die Paarl. Die Eerste Taalmonument in Burgersdorp. Die Hugenotemonument in Franschhoek. Hierdie artikel is ’n saadjie. Voel vry om Wikipedia te help deur dit uit te brei.


Roskomnadzor (Russies: Роскомнадзор) of die Federale Diens vir die toesig oor Kommunikasie, Inligtingstegnologie en Massamedia (Russies: Федеральная служба по надзору в сфере связи, информационных технологий и массовых коммуникаций) is 'n Russiese regeringsinstansie. Die organisasie se verantwoordelikheidsterreine sluit in elektroniese media, massakommunikasie, inligtingstegnologie en telekommunikasie, toesig oor wetsnakoming, die beskerming van die vertroulikheid van persoonlike data wat verwerk word, en die organisering van die gebruik van die radiofrekwensiediens. In Maart 2007 het die owerheid se voorganger, op daardie stadium 'n onderafdeling van die Kultuurministerie van Rusland genaamd die Russiese Federale Toesigdiens vir Nakoming van die Wetgewing in Massamedia en Beskerming van Kulturele Erfenis (Rosokhrankultura), die Kommersant-koerant gewaarsku dat dit nie die Nasionaal-Bolsjewistiese Party moet noem in die publikasie nie, aangesien die party amptelike registrasie geweier is. Hierdie Federale Diens vir die toesig oor Kommunikasie, Inligtingstegnologie en Massamedia is in Mei 2008 herstig. Resolusie nr. 419 wat die organisasie se stigting magtig is op 6 Februarie 2008 aanvaar. In Desember 2019 het die media die diens se keuse van kundiges gekritiseer wat ontleding van verwysde publikasies doen om hul voldoening aan regulasies te bepaal.


Swaelsuur (Engels:Sulfuric acid of sulphuric acid) is 'n baie sterk minerale bytsuur met die molekulêre formule H2SO4. Dit is 'n reuklose, kleurlose tot liggeel, viskeuse vloeistof wat oplosbaar is in water teen enige konsentrasie. Dit het soms 'n donkerbruin kleur as gevolg van kleursel wat tydens die bereidingsproses bygevoeg is, om gebruikers bedag te maak op die gevaar wat die suur inhou. Die geskiedkundige naam van hierdie suur is vitrioel-olie. Swaelsuur is 'n swaar, olieagtige, kleurlose suur wat 'n vretende uitwerking op die vel en kleding het. Dit word uit swaeldioksied berei en op groot skaal in die chemiese nywerheid gebruik. Swaelsuur is een van die bekendste en belangrikste chemikalieë en die wêreldproduksie daarvan beloop ongeveer 100 miljoen ton per jaar. By gewone druk en temperatuur is swaelsuur 'n stroperige vloeistof met 'n digtheid van ongeveer 1 840 kg/ m3 en 'n kookpunt van 611 K (338 °C). Dit is goed wateroplosbaar, hoewel daar by verdunning toegesien moet word dat die suur in 'n dun straal in die water gegiet word en nie andersom nie.


Diana, Prinses van Wallis (Diana Frances Mountbatten-Windsor, gebore Spencer; 1 Julie 1961 — 31 Augustus 1997) was die eerste vrou van Sy Koninklike Hoogheid, Prins Charles. Twee seuns is uit die koninklike huwelik gebore, nl. William en Harry. Sedert haar huwelik in 1981 tot en met haar egskeiding in 1996 het sy as Haar Koninklike Hoogheid die Prinses van Wallis bekend gestaan. Sy was algemeen in die media as Prinses Diana bekend, ten spyte daarvan dat sy geen aanspraak op dié titel gehad het nie, synde dit net vir 'n prinses deur geboortereg gereserveer is. Sy was beroemd vir haar inspirerende liefdadigheidswerk, maar ook vir die skandale wat haar huwelik geteister het. Haar bittere aantuigings van ontrouheid en wreedheid teenoor haar man het in die 1990's baie media-aandag geniet. Baie biografieë, tydskrifartikels en TV-dramas het gevolg. Sedert haar verlowing aan Prins Charles in 1981 tot met haar dood in 'n motorongeluk in 1997, was Prinses Diana waarskynlik die beroemdste vrou ter wêreld. Sy was 'n mode-ikoon, 'n ideale voorbeeld van vroulike skoonheid, bewonder en nageboots vir haar hoëprofielbetrokkenheid by vigs-aangeleenthede.


Die Sydney Voetbalstadion (ook bekend as die Allianz-stadion weens borgskapredes) was ’n stadion in Sydney, Australië, wat vir rugby, rugby league en sokker aangewend is. Wikimedia Commons het meer media in die kategorie Sydney Voetbalstadion.


Die Dakar-tydren (voorheen bekend as die Parys-Dakar-tydren) is 'n jaarlikse tydren wat deur die Amaury Sport Organisation georganiseer word. Die tydren is oop vir amateur- en professionele jaers, maar amateurs maak gewoonlik tot 80% van jaers uit. Die Dakar kan eerder as 'n uithourit beskou word as 'n tradisionele tydren, aangesien die landskap waaroor deelnemers jaag baie veeleisender is, terwyl die voertuie eerder ware veldvoertuie is as gemodifiseerde sedans wat in gewone veldwedrenne gebruik word. Behalwe gewone veldwerk wat die voertuie moet verrig, is bykomstige hindernisse die oorsteek van sandduine, modder, kameelgras, rotse, ensovoorts. Afstande per dag kan ook tot 'n hele paar honderd kilometers wees, wat uiterste uithouvermoë verg. Die tydren het ontstaan in 1978, 'n jaar nadat 'n jaer, Thierry Sabine, in die woestyn verdwaal het, en gedink het dit is die ideale plek vir 'n jaarlikse uithourit. Aanvanklik het die wedren jaarliks in Parys, Frankryk, begin en in Dakar, Senegal, geëindig. As gevolg van politieke en ander faktore het die begin en eindpunt egter later verskil van die oorspronklike.


Machu Picchu (Machu Pikchu, wat Ou Piek in die taal Quechua beteken), en ook soms die "Verlore Stad van die Inkas" genoem, is 'n goed bewaarde Inkaruïne wat 2 430 m bo seevlak op 'n bergrif geleë is. Machu Picchu is bo die Urubambavallei in Peru geleë, sowat 70 km noordwes van Cusco. Die ruïne het vir eeue vergete geraak deur die buitewêreld, totdat die argeoloog Hiram Bingham dit in 1911 herontdek het en dit onder die wêreld se aandag gebring het. Die Inkas was die heersers van Peru toe Machu Picchu gebou is, en ook toe die Spanjaarde in die 16de eeu in die land aangekom het. Volgens oorlewering het hulle in die 11de eeu uit Asië na Suid-Amerika gekom en hulle by Cusco gevestig. Hul ryk het uitgebrei totdat dit op sy hoogtepunt ongeveer 1 000 km breed en 5 000 km lank was. Die Inkas het oor die oorspronklike inwoners van die land geheers. Daar was twee soort adel, die edelliede van geboorte (die ware Inkas) en 'n adelstand van bevoorregtes, wat bestaan het uit persone van Indiaanse afkoms aan wie die Inkas in ruil vir dienste die verhewe posisie verleen het.